Marathon Boleh Menyebabkan Kerosakan Buah Pinggang? Ini Penjelasannya

Sejak kebelakangan ini tersebar di banyak laman web dan laman sosial mengatakan bahawa larian marathon mempunyai kesan buruk iaitu ia boleh merosakkan buah pinggan seseorang. Adakah ianya benar?

Bagi yang tidak tahu definisi marathon, ianya adalah larian jarak jauh yang merangkumi jarak sejauh 42km atau lebih tepat, 42.195km.

Dakwaan mengenai kesan buruk marathon itu adalah hasil daripada kajian yang dilakukan oleh sekumpulan pengkaji dari Yale University ke atas 22 pelari marathon yang menyertai acara Harford Marathon 2015. Dalam kajian itu, sampel darah dan air kencing pelari telah diambil 24 jam sebelum berlari, sejurus selepas berlari dan sehari selepas peserta menamatkan larian marathon.

Daripada sampel yang diambil ini, para pengkaji ini kemudiannya akan mengfesan beberapa simpton yang merupakan indikator kepada kerosakan buah pinggang antaranya aras serum creatine, kandungan proten dalam air kencing dan sebagainya.

Hasil daripada analisa yang dilakukan mendapati bahawa 82% peratus pelari menunjukkan simpton  Tahap 1 Acute Kidney Injury (AKI) sebaik menamatkan larian. Ianya merupakan sebuah keadaan di mana buah pinggang gagal untuk membersihkan sisa toksik daripada darah. Para pengkaji menjelaskan, perkara ini disebabkan perubahan yang berlaku pada tubuh badan pelari seperti peningkatan suhu badan, dehidrasi, pengurangan aliran darah ke buah pinggan dan sebagainya.

Betul, hasil kajian yang dilakukan adalah tepat tetapi perlu difahami bahawa ianya adalah buat sementara waktu sahaja. Laporan yang dimuatkan dalam American Journal of Kidney Diseases menyatakan kecederaan yang dialami oleh buah pinggang ini adalah sementara dan ianya akan pulih dengan sendirinya dalam tempoh 2 hari.

Namun, ada juga beberapa pihak yang mendakwa kajian yang dilakukan oleh Yale University adalah kurang tepat kerana jumlah sampel yang terlalu kecil untuk untuk sesuatu kajian. Walaubagaimanapun, hasil kajian tersebut telah membuka ramai pihak agar tidak memandang mudah larian marathon sekiranya anda tidak melakukan persediaan yang mencukupi.

Bagi seseorang yang baru pertama kali menyertai marathon dan kurang latihan, kesannya mungkin lebih teruk lagi berbanding mereka yang sudah lama berlatih dan biasa dengan acara larian jarak jauh.

Selain itu, bagi yang ini menyertai marathon, persediaan haruslah dilakukan dengan sebaiknya seperti memastikan badan di hidrasi dengan sebaiknya sebelum dan semasa larian marathon. Bagi yang ingin mencuba marathon, seeloknya biasakan dahulu dengan jarak yang lebih pendek seperti 10km dan 21km (half marathon).


Jurutera Yang Memperkenalkan Struktur Binaan Bangunan Pencakar Langit Di Dunia

Pada tahun 1931, bangunan Empire State telah dibina. Ianya merupakan bangunan tertinggi di dunia dan merupakan simbol kekuasaan Amerika Syarikat selepas perang dunia ke 2.

Bangunan Empire State yang berketinggian 381m itu telah menjadi bangunan tertinggi di dunia selama 4 dekad. Pada zaman tersebut, tidak ramai menyangka lebih banyak bangunan pencakar langit yang akan dibina pada masa hadapan disebabkan kesukaran membina pencakar langit. Pembinaan bangunan pencakar langit dianggap sebagai sukar dan mempunyai risiko keselamatan yang tinggi.

Fazlur Rahman Khan boleh dianggap sebagai seorang lagenda jurutera pembinaan untuk pembinaan menara pencakar langit. Beliau telah memperkenalkan sistem pembinaan "tiub", Mengikut rekabentuk yang diperkenalkan oleh Khan ini, bangunan pencakar tinggi tidak lagi dibina dengan sokongan besi penyokong pada bahagian tengah bangunan. Sebaliknya, bangunan yang dibina disokong oleh besi sokongan di sekeliling bangunan yang membentuk sebuah "frame".

Antara kelebihan rekabentuk yang diperkenalkan Khan ini adalah ketahanan daripada tiupan angin yang terhad dan bangunan yang dibina juga mempunyai lebih banyak ruang kosong di tengahnya. Sistem rekabentuk yang diperkenalkan Khan ini pertama kalinya digunakan dalam pembinaan bangunan DeWitt-Chestnut di Chicago.

Pada masa tersebut, bangunan tersebut merupakan bangunan kedua tertinggi d dunia selepas menara Empire State.

Di seluruh dunia, banyak menara pencakar langit yang menggunakan sistem atau rekabentuk yang diperkenalkan oleh Khan. Antaranya adalah Taipei 101, Burj Khalifa dan Menara Berkembar Petronas!

Bagi menghargai jasa beliau, baru-baru ini Google telah memaparkan Doddle sempena menyambutnya hari jadinya yang ke 88.


Banduan Penjara Kongsi Tips Elak Rumah Dipecah Masuk Pencuri

Kalau setiap kali buka dan baca suratkhabar, pasti sahaja ada berita rompakan dan pecah rumah terpapar di dada akhbar. Jenayah seperti ini memang tak dapat nak dielakkan, sama ada disebabkan oleh kecuaian sendiri, atau kelicikan penjenayah.

Pernahkah anda terfikir, adakah sistem keselamatan yang anda pasang di rumah anda betul-betul berkesan dan boleh mengelakkan kediaman anda daripada dipecah masuk?

Dalam satu penyiasatan, pihak KGW News telah menghantar surat kepada 86 orang banduan yang sedang menjalani hukuman penjara akibat kesalahan pecah rumah di Oregon Department of Corrections. Banduan-banduan tersebut telah diarahkan untuk menjawab 17 soalan berkenaan bagaimana mereka memecah masuk rumah, bila jenayah itu berlaku dan apa yang mereka mahukan ketika melakukan jenayah tersebut.

Kebanyakkan daripada mereka memecah masuk melalui pintu atau tingkap yang tidak dikunci. Sesetengah masuk dengan cara memecahkan pintu.

Barang kemas, barang elektronik seperti telefon bimbit, kad kredit adalah barang-barang tumpuan pencuri. Mereka juga sukakan himpunan koleksi dan juga pistol.

Kebanyakkan pencuri mula mencari barang berharga di bilik tidur utama, kemudian bergerak ke seluruh bahagian rumah.

Mereka mempunyai beberapa pandangan. Ada yang mengatakan ia tidak memberi kesan kepada mereka. Yang lain pula mengatakan mereka tahu cara untuk mematikan sistem keselamatan dan mengelakkan daripada dikesan oleh sistem keselamatan.

Jika tuan rumah mempunyai anjing yang besar dan bising, biasanya pencuri tidak akan berani memecah masuk. Namun, mereka tidak mengendahkan jika terdapat anjing kecil.

Ya, semua banduan memberikan jawapan yang sama, iaitu mengetuk pintu terlebih dahulu sebelum memecah masuk.

9. Jika sistem keselamatan rumah berbunyi, apa yang akan anda lakukan?

Kebanyakkan pencuri menjawab mereka akan meninggalkan rumah tersebut secepat yang mungkin.

Biasanya, pencuri-pencuri ini bersetuju bahawa kamera sekuriti merupakan satu penghalang terbesar. Tetapi ada juga yang mengatakan yang ia merupakan petanda bahawa terdapat barang berharga di dalam rumah.

Terdapat pelbagai respon jika berlaku situasi ini. Ada yang mengatakan ia menjadi penghalang. Tetapi seorang banduan mengatakan kombinasi lampu dan langsir yang tertutup lebih menarik bagi mereka.

Kebanyakan dari mereka menjawab mereka takut mungkin ada sesiapa di rumah jika radio atau TV terpasang. Mereka tak akan memecah masuk.

Sebagai pemilik rumah, ini adalah langkah berjaga-jaga yang terbaik untuk diambil. Hampir kesemua pencuri ini menjawab mereka akan ragu-ragu untuk memecah masuk jika ada kenderaan rumah.

Pencuri tidak mahu dikesan. Mereka mencari rumah yang mempunyai pagar yang tinggi dan pokok yang besar atau semak-samun.

Respon bercampur-campur yang diberikan mereka. Ada yang memantau terlebih dahulu, ada yang tidak.

Pencuri yang memantau terlebih dahulu, setuju yang mereka akan cari peluang terbaik untuk pecah masuk.

Pencuri-pencuri ini mencadangkan agar pemilik rumah supaya membuatkan rumah mereka boleh dilihat dengan jelas dengan pencahayaan yang baik dan memotong semak samun serta pokok. Anda juga perlu saling kenal dengan jiran tetangga dan menelefon polis jika ternampak sesuatu yang mencurigakan.

Ramai daripada banduan-banduan tersebut telah insaf. Mereka tidak mahu pemilik rumah menjadi mangsa.


Ini kisah bagaimana pemain ragbi All Blacks ini memeluk Islam

Jika gadis manis dari Korea Selatan ini mula tertarik dengan Islam sejak di bangku sekolah lagi, ini pula kisah abang 'sado' dari New Zealand yang mendapat hidayah Allah apabila berkenalan dengan sebuah keluarga dari Tunisia yang menetap di Perancis.

Semasa zaman mudanya, Sonny Bill Williams merupakan seorang remaja yang liar. Dia cukup gemar berparti, keluar minum sampai mabuk bersama rakan-rakan hampir setiap hari dan pernah terpalit dengan beberapa skandal dan kontroversi akibat terlalu mabuk.

Kini, Sonny berterima kasih kepada agama Islam yang telah membawanya menuju ke jalan yang lebih diredhai. Dalam satu temuramahnya dengan Daily Mail UK pada pertengahan tahun lepas, Sonny berkata saat dia berasa paling gembira dan bahagia adalah apabila dia sedang menunaikan solat.

Sonny merupakan pemain ragbi All Blacks pertama yang beragama Islam dan telah berjaya memenangi gelaran dunia pada tahun 2011. Sejak memeluk agama Islam pada tahun 2008, dia mengaku yang dia terpaksa membuat beberapa perubahan dalam gaya hidup seharian dan juga ketika meluangkan masa bersama teman sepasukan.

Dia hanya memilih untuk makan daging halal atau makanan laut yang disediakan oleh chef pasukan dan tidak lagi mengambil minuman keras. Selain itu, dia perlu pandai mengatur jadual untuk menunaikan solat setiap hari selain meluangkan masa ke masjid di Christchurch untuk solat Jumaat.

Merungkai kembali kisah bagaimana Sonny memeluk agama Islam, ia bermula semasa Sonny bermain di bawah kelab Toulon di Perancis pada tahun 2008. Di sana, Sonny telah berkenalan dengan sepasang suami isteri bersama lima orang anak yang tinggal dalam sebuah flat satu bilik di selatan Perancis. Sonny amat rapat dengan keluarga tersebut dan perhatikan kehidupan mereka amat gembira dan penuh rasa syukur walaupun serba kekurangan. Keluarga inilah yang menjadi punca Sonny menerima Islam sebagai agama.

Dari situ, Sonny belajar tentang konsep wasatiyyah atau kesederhanaan dalam Islam. Sonny menemui dirinya yang sebenar dan mula memperbaiki segala kekurangan dalam diri. Sebelum ini, Sonny sering berasa tertekan dan marah apabila terjatuhkan bola semasa latihan ragbi. Dia kini telah berubah dan mampu tersenyum kerana mendapat suatu ketenangan dan kegembiraan yang tidak dapat diungkapkan dengan kata-kata.

Dibesarkan dalam keluarga Kristian seperti orang Polinesia yang lain, Sonny kini faham bahawa Islam itu merupakan satu cara hidup yang lengkap dan bukanlah sejenis agama semata-mata. Semasa zaman 'liar'nya, Sonny sering berkunjung ke kedai tatu untuk mencacah rekaan baru namun Sonny sedar bahawa perbuatan ini sebenarnya mencabul kehormatan dan kesucian Islam. Dia berjanji tidak akan menambah apa-apa tatu lagi kerana selama ini dia sudahpun mendapat leteran panjang daripada kenalan di sekeliling berkenaan tatu di badannya. Walau bagaimanapun, Sonny masih berasa agak khuatir untuk menjalani pembedahan laser bagi membuang tatu-tatu tersebut.

Awal tahun 2017 menyaksikan satu lagi kontroversi melanda Sonny apabila pihak BMW terpaksa menilai semula tawaran kepadanya untuk menjadi duta jenama itu di New Zealand. Ini berpunca daripada desakan dan aduan oleh pihak Yahudi dan LGBT yang mengaitkan hubungan akrab Sonny dengan pendakwah Islam terkemuka iaitu Mufti Ismail Menk dan Erbrahim Bham. Mereka berkata Sonny mempunyai kaitan dengan kumpulan Isis dan tawaran BMW itu boleh mencalarkan imej jenama kereta tersohor tersebut.

Tak mengapalah Sonny. Satu rezeki tertutup, akan terbuka lagi pintu rezeki yang lain. Baru-baru ini juga, Sonny telah tersenarai sebagai salah seorang daripada 500 Muslim berpengaruh dari seluruh dunia. Senarai yang dikeluarkan oleh Royal Islamic Strategic Studies Centre di Jordan itu meletakkan Sonny dalam kelompok Muslim berpengaruh lain seperti Raja Arab Saudi dan Imam Besar Masjid Al-Azhar.

Tonton video komen Mufti Ismail Menk berkenaan Sonny Bill Williams:


Cara mudah kenal pasaran produk anda

Di zaman kegawatan ekonomi ini, pelbagai cabaran yang kita tempuhi; harga barang naik, harga petrol naik, kos pengangkutan awam naik, harga barang keperluan naik dan segalanyalah naik, cuma gaji saja tak naik-naik. Kalau dilihat di Facebook, ramai rakan-rakan kita yang mencari duit poket atau side income dengan menjadi dropship atau reseller kepada produk yang "laku keras" atau "suam-suam kuku" bagi menampung keperluan harian. Tak kurang juga lahirnya pelbagai mentor dan guru-guru dalam industri perniagaan yang banyak membantu usahawan kecil ini untuk memasarkan, menguruskan dan membantu mereka mencari idea untuk berniaga.

Kini dengan kepesatan teknologi maklumat di Malaysia, makin ramai sedar tentang pentingya online marketing kerana mengikut statistik daripada website Amanz, terdapat 20 Juta pengguna Internet di Malaysia setakat Mac 2016. Ini menunjukkan betapa besarnya akses dan network yang boleh diniagakan.

Saya ambil contoh kalau anda ambil 1% sahaja daripada 20 Juta itu, iaitu 200,00 orang.

Dari kiraan yang dibuat, anda boleh mencapai target market sebanyak RM2 Juta dan ini menunjukkan target prospect untuk produk anda adalah luas. Aspek lain juga turut perlu di ambil kira.

Saya bagi contoh lain, katakanlah produk yang anda jual adalah bedak sejuk hipster. Kebiasaannya, bedak sejuk akan dibeli oleh kaum wanita. Katakanlah daripada 20 Juta pengguna Internet di Malaysia itu, kaum wanita adalah 45%.

Dan daripada 9,000,000 orang itu, 90% daripadanya adalah remaja yang berumur 17 sehingga 30 tahun yang pentingkan kecantikan dan keanggunan diri.

Dan daripada 8,100,000 orang itu, 1% adalah remaja yang aktif mencari produk yang sesuai untuk mereka.

Dari kiraan ini, market produk anda adalah RM16.2 Juta dan dari kiraan ringkas ini boleh memberi gambaran yang lagi jelas kepada anda tentang pentingnya membuat kajian terlebih dahulu bagi memasarkan produk atau servis anda sebelum masuk ke dalam dunia perniagaan.

Namun operating cost atau kos-kos lain yang berkaitan perlu menjadi tumpuan usahawan kerana peningkatan harga barang di Malaysia saban hari ini sedikit sebanyak telah menjejaskan bajet atau kos yang telah ditetapkan.

Sebagai dropship atau reseller, kiraan mudah ini boleh membantu anda mengenali produk yang anda jual itu mempunyai nilai pasaran sebesar mana dan membantu anda mendapat untung dengan cepat dan pantas tanpa perlu mencuba pelbagai produk.

Saya sertakan beberapa website mudah yang anda boleh rujuk untuk mendapat statistik:


Sebab Mengapa Strength Training Lebih Bagus Daripada Senaman Kardio

Bagi yang kaki gym, anda pasti arif tentang rutin senaman dan angkat berat. Ramai di kalangan kita apabila hendak mencantikkan bentuk badan, kita akan bersenam, sama ada di gym atau di kawasan luar. Namun, perlu kita tahu, senaman jenis apakah yang paling bagus untuk kita mencapai target yang kita inginkan.

Bagi yang berpengalaman, sudah pastinya anda tahu bahawa strength training itu adalah jauh lebih baik daripada senaman kardio. Terdapat beberapa sebab yang menyumbang kepada fakta ini. Iluminasi.com ingin berkongsi dengan anda sebab kenapa strength training itu lebih bagus daripada senaman kardio.

Bagi sesiapa yang kerap berlari, pastinya anda mempunyai betis yang kental dan padat. Tapi, kalau anda hanya fokus kepada larian, anda hanya akan mempunyai kaki yang cantik sahaja. Memanglah ia menggerakkan semua bahagian badan kita, tapi ia masih tidak cukup untuk merangsang pertumbuhan otot di bahagian lain. Tapi ada pengecualian, iaitu berlari dengan memecut. Namun perlu ingat, pelari pecut bukan sahaja fokus kepada latihan larian, mereka juga melakukan strength training untuk memaksimakan kelajuan dan pecutan. Tapi realitinya, ramai yang berlari jarak jauh, bukan dengan memecut.

Tidak dinafikan atlit berbasikal adalah antara yang mempunyai otot peha yang terbaik. Tak payah cari jauh-jauh, cuba tengok peha The Pocket Rocketman, Azizulhusni Awang. Bagaimana otot peha beliau. Dan tak ada senaman yang terbaik untuk membina otot peha melainkan dengan berbasikal, lebih-lebih lagi berbasikal secara berselang, laju dan perlahan.

Namun, perlu diingat, oleh kerana berbasikal banyak menggunakan peha dan pergerakan oleh lutut, ia langsung tidak memberikan impak untuk membina bahagian pinggul. Ini yang menyebabkan ramai orang yang berbasikal mengalami apa yang dipanggil "punggung leper". Otot peha sangat mengagumkan tetapi apabila ditoleh, punggung mereka kelihatan leper. Ia juga tidak baik untuk kesihatan kerana boleh membuatkan anda sakit pinggang di bahagian bawah. Dan juga, postur badan ketika berbasikal boleh membahayakan kesihatan. Bayangkan anda berjam-jam duduk di atas kerusi di pejabat, kemudiannya menyambung posisi itu dengan berbasikal.

Ya memang benar berlari dan berbasikal ataupun apa-apa sahaja aktiviti yang baru dilakukan boleh membina otot, bagi yang baru saja berjinak dalam dunia senaman. Tetapi selepas beberapa ketika, potensi untuk membina otot akan semakin menurun dan apa yang anda dapat hanyalah stamina yang meningkat. Ya betul kelebihan anda terserlah bilamana anda boleh berlari memakai jaket yang berat, dan boleh tahan lantunan basikal ketika berbasikal, tapi anda tetap tak akan capai apa yang dipanggil pembinaan otot seluruh badan (whole body muscle development) yang hanya boleh dicapai dengan melakukan strength training.

Otot-otot anda adalah metabolisma anda, jadi kalau lebih banyak otot yang anda ada, lebih banyak kalori yang anda akan bakar ketika anda sedang rehat. Ya, kalau anda sedang rehat pon kalori akan dibakar. Kalau anda melakukan strength training, ia akan membuatkan otot anda koyak, yang akan meningkatkan metabolisma selepas anda bersenam ketika proses pemulihan dan pembaikan otot anda. Ya latihan larian dan berbasikal yang intensif dan berdurasi tinggi juga akan menyebabkan otot anda koyak lalu membuatkan metabolisma anda meningkat, tapi ia tidak sampai ke tahap sepertimana strength training. Dan yang paling penting, ia tidak menyeluruh ke semua bahagian otot.

Ketidakseimbangan yang dihasilkan oleh larian dan berbasikal terhadap badan kita oleh kerana pergerakan yang terhad dan pergerakan yang berulang-ulang boleh menyebabkan kecederaan. Dengan melakukan strength training, anda akan dapat menguatkan sendi-sendi anda dan mengurangkan kecederaan. Sebab itu ramai atlit larian dan berbasikal melakukan strength training dalam senaman mereka. Ia akan menguatkan ketidakseimbangan dan memberi lebih tumpuan kepada pergerakan yang mana tidak dilakukan oleh larian dan berbasikal.

Tak kiralah anda nak kayuh di dalam rumah atau luar rumah, anda perlukan basikal. Dan basikal yang bagus pula, sudah tentulah sangat mahal. Tapi bagi strength training, anda hanya perlukan badan anda sahaja, dan dimana sahaja. Anda boleh lakukan pull-up, plank, squat, lunges, dan banyak lagi. Dan tak payah keluarkan sesen pon.

Lebih kurang sama dengan point di atas. Kalau anda hendak berlari, sudah tentunya cuaca memainkan peranan yang penting. Cuba bayangkan kalau ketika itu musim hujan, atau terlalu panas, sudah tentu anda tak dapat nak berlari. Juga bahaya kalau berlari selepas hujan kerana permukaan jalan yang licin, dan jika cuaca terlalu panas, anda mungkin akan mengalami dehidrasi. Kalau nak berlari dirumah pula, anda perlukan treadmill. Siap sedialah untuk poket anda terkoyak.

Sudah tentu larian dan berbasikal tidak dapat dilakukan dengan cara yang berbeza. Ya memang anda boleh berbasikal dengan cara duduk atau berdiri, juga dengan cara menaiki dan menuruni bukit. Juga boleh dilakukan dalam persekitaran yang berbeza. Tapi ianya terhad kepada beberapa variasi sahaja.

Tidak seperti strength training, anda boleh melakukan push-up dengan berpuluh atau mungkin beratus cara. Itu baru satu senaman, bayangkan anda boleh lakukan pelbagai variasi sit-up, squat, dan bermacam lagi. Jadi dengan cara ini anda pasti tak akan berasa bosan, malah lebih enjoy ketika bersenam.

Jadi, cara yang terbaik untuk bersenam dan mendapatkan tubuh yang cantik, adalah dengan melakukan kedua-dua jenis senaman ini, strength training dan senaman kardio!


Buah Pinggang Bionik - Berita Baik Buat Pesakit Yang Menjalani Dialisis

Buah pinggang merupakan antara orang dalaman manusia yang membantu pembuangan dan pengasingan sisa-sisa toksik dari dalam darah. Kerosakan buah pinggang akan menyebabkan pelbagai komplikasi dan kematian kerana toksik dalam badan tidak dapat dikeluarkan.

Oleh itu, rawatan dialisis terpaksa dilakukan agar darah di dalam badan dapat dibersihkan. Walaubagaimanapun, rawatan ini agak mahal dan mengambil masa yang lama. Pergerakan pesakit yang menjalani dialisis juga agak terbatas memandangkan selepas beberapa tempoh tertentu, mereka dikehendaki datang semula ke klinik atau hospital untuk melakukan dialisis.

Sekumpulan pengkaji daripada University of California mengumumkan bahawa mereka telah berjaya mencipta buah pinggang bionik. Buah pinggang bionik ini adalah replika yang akan menggantikan buah pinggang asal yang rosak.

Buah pinggang bionik ini mengandungi beberapa microcip dan digerakkan oleh degupan jantung. Ianya akan berfungsi seperti buah pinggang asal, iaitu membersihkan darah daripada toksik daripada badan.

Seperkara lagi yang menarik mengenai replika buah pinggang ini adalah ia mempunyai sifar peratusan penolakan oleh badan. Buat masa sekarang, pesakit yang ingin membuat pemindahan buah pinggang terpaksa menunggu bertahun lamanya dan buah pinggang yang diterima juga mempunyai kebarangkalian tidak diterima oleh tubuh seseorang pesakit.

Ketua kumpulan pengkaji Dr. Victor Gura berkata, buah pinggang bionik itu masih dalam fasa protaip. Walaubagaimanapun, pasukan berkata bahawa buah pinggang bionik ini mempunyai peluang yang cerah dan mereka menjangkakan ianya akan dijual dalam tempoh 2 tahun.


Pernah cuba untuk hancurkan Islam, Akhirnya menyertai Islam - Shariffa Carlos

Cerita bagaimana saya memeluk Islam ini adalah merupakan perancangan Tuhan dan kesan dari perancangan saya sendiri yang berlawanan dengan Islam.

Kita semua pasti ada perancangan. Saya ada perancangan, kumpulan kami dulu ada perancangan, dan Allah juga mempunyai perancangan. Namun, sebaik-baik perancangan, adalah perancangan dari Allah.

Ketika saya masih remaja, saya berjaya menarik perhatian satu organisasi besar yang mempunyai agenda jahat. Kebanyakan mereka merupakan bekas pekerja kerajaan. Ada juga yang masih bekerja dengan kerajaan. Apapun, mereka mempunyai agenda tersendiri iaitu untuk merosakkan pemikiran umat Islam. Apa yang saya sedar, ia bukan lah sebuah organisasi yang ditubuhkan kerajaan. Mereka hanya menggunakan jawatan dan kedudukan mereka dalam kerajaan (Amerika Syarikat) untuk merealisasikan impian mereka.

Salah seorang daripada anggota kumpulan ini telah berjumpa dengan saya. Mereka tahu saya seorang yang bermotivasi tinggi, lantang bersuara dan penyokong kuat berkaitan hak-hak wanita. Dia memberitahu saya jika saya mempelajari kursus Hubungan Antarabangsa dengan penekanan kursus berkaitan hubungan Timur Tengah, dia akan memberi jaminan kerja kepada saya di Kedutaan Amerika Syarikat, Mesir. Dia mahu saya pergi ke Mesir dan menggunakan jawatan saya di dalam negara itu untuk mengepalai wanita Muslim seterusnya mendorong mereka untuk menyuarakan hak-hak sebagai seorang wanita.

Bagi saya, ia sememangnya satu idea yang sangat bagus untuk memperjuangkan hak-hak wanita. Saya pernah melihat di kaca TV, bagaimana wanita muslim ditindas, dan saya berhasrat untuk membawa mereka keluar dari situasi tersebut. Dengan niat saya dan semangat yang berkobar-kobar, saya menyambung pelajaran ke peringkat kolej.

Saya belajar mengenai Al-Quran, hadis dan sejarah Islam. Saya juga mempelajari cara-cara untuk beramal cara Islam. Dalam proses ini, saya mendapat ramai kenalan dikalangan muslim. Ianya tidaklah begitu susah bagi saya. Setelah saya mempelajari banyak tentang Islam, saya berasa tertarik dengan mesej yang disampaikan Islam. Ia sangat masuk akal, dan sangat menakutkan bagi pendosa. Jadi, untuk mengatasi perasaan takutkan neraka (menurut Islam), saya belajar pula tentang Kristian.

Saya menjadi anak didik kepada seorang professor yang mempunyai reputasi sangat baik dan beliau mempunyai ijazah doktor falsafah dalam bidang Teologi dari Universiti Harvard. Saya dijaga dengan baik olehnya.  Tak diduga, rupa-rupanya beliau merupakan penganut agama Kristian aliran Unitarianisme yang mempercayai bahawa tuhan itu adalah satu. Bertentangan dengan kepercayaan Triniti. Jadi, beliau mempercayai bahawa Jesus itu merupakan seorang nabi.

Beliau cuba membuktikan teori ini dengan mengeluarkan kitab Injil dari sumber-sumbernya di Greek, Hebrew dan Aramaic. Beliau juga menjelaskan di mana perubahan Bible yang pernah dibuat umat terdahulu. Ketika beliau membuktikan perkara ini, beliau juga menunjukkan beberapa peristiwa sejarah yang mempengaruhi perubahan tersebut. Setelah tamat sahaja kelas, saya merasakan pegangan agama saya telah hancur luluh, namun saya masih belum bersedia untuk menerima Islam kerana jiwa saya masih memberontak.

Masa kian berlalu, saya meneruskan pembelajaran saya. Proses ini mengambil masa selama 3 tahun. Saya pernah bertanyakan kepada orang Islam mengenai kepercayaan mereka. Salah seorang daripada mereka yang ditanya oleh saya adalah seorang lelaki Muslim dari Persatuan Pelajar Islam. Alhamdulillah, beliau nampak minat saya dalam perkara ini, dan berusaha untuk mengajar saya mengenai Islam. Beliau akan mengajar saya mengenai Islam setiap kali beliau berpeluang.

Pada suatu hari, lelaki tersebut menghubungi saya. Beliau memberitahu bahawa ada satu kumpulan orang Islam datang melawat bandar di mana tempat saya tinggal. Beliau mahu saya berjumpa dengan mereka, dan saya bersetuju. Saya pergi berjumpa dengan mereka selepas waktu solat Isyak. Saya dibawa masuk ke dalam sebuah bilik yang mempunyai sekurang-kurangnya 20 lelaki di dalam bilik itu. Mereka memberikan ruang untuk saya duduk, dan saya berhadapan betul-betul dengan seorang Pakistan yang agak berumur.

Mashallah, saudara ini sangat berpengetahuan luas berkenaan Kristian. Beliau dan saya berbincang serta berhujah mengenai kitab Injil dan Al-Quran sehingga masuknya waktu subuh. Ketika saat itu, setelah mendengar semua jawapan yang diberi oleh lelaki itu walaupun saya sudah ketahui melalui kelas Kristian di kolej saya, beliau melakukan satu perkara yang tidak pernah dilakukan oleh sesiapa kepada saya. Beliau mengajak saya untuk memeluk Islam.

Selama 3 tahun saya mencari dan membuat kajian tentang Islam, tiada siapa yang pernah mengajak saya untuk memeluk Islam. Saya pernah berdebat, dimarahi, bertengkar dan pernah juga dimaki-hamun, namun tidak pernah sekali diajak memeluk Islam. Jadi, selepas pelawaan beliau, saya tersentap. Saya menyedari itulah saat dan waktunya. Saya tahu ianya benar, dan saya perlu membuat keputusan. Alhamdulillah, segala puji bagi-Nya, Allah membuka hati saya, dan saya menjawab, "Ya, saya mahu memeluk Islam,"

Dengan itu, lelaki Pakistan tersebut mengajar saya untuk menyebut kalimah syahadah, dalam bahasa Inggeris dan Arab.

Ketika saya menyebut kalimah syahadah, saya merasakan satu perasaan yang sangat aneh dan ganjil. Saya merasakan seperti sesuatu yang sangat besar dan berat diangkat dari dada saya, dan saya menarik nafas dengan kuat, seperti saya baru bernafas untuk kali pertama.

Alhamdulillah, Allah memberi saya satu hidup baru, permulaan yang bersih daripada dosa, peluang untuk saya ke syurga. Dan saya berdoa agar saya menghabiskan sisa-sisa hidup saya dan mati sebagai seorang Islam.


Kisah sedih seorang bapa selepas 34 tahun kematian anak gadisnya

Di Jepun, ada seorang bapa yang telah kehilangan anak perempuannya pada 34 tahun yang lalu. Kejadian yang tidak disangka itu adalah apabila puterinya itu yang sedang dalam perjalanan ke sekolah telah dilanggar oleh sebuah kereta dan terus meninggal. Bapa itu, Mihara yang mengalami kesedihan yang sangat teruk telah membuat keputusan untuk bekerjasama sama dengan pertubuhan perlindungan kanak-kanak. Setiap hari, Mihara akan menjemput dan menghantar kanak-kanak, dengan membantu mereka menyeberang jalan dan memastikan mereka sampai dengan selamat.

Malahan, di waktu lapang, Mihara yang kini sudah berusia 73 tahun masih mempunyai kudrat untuk membersihkan daun-daun gugur di jalanan dengan harapan dapat memastikan persekitaran yang lebih aman kepada mereka.

Tetapi pada suatu hari, ketika Mihara sedang menemani 9 orang kanak-kanak menyeberang jalan, datang sebuah kereta lalu melanggar Mihara dan kanak-kanak itu. Berdasarkan cerita daripada seorang saksi kejadian, setelah menyedari kehadiran kereta itu, Mihara tanpa ragu-ragu menggunakan tubuh badannya sendiri untuk melindungi seorang kanak-kanak lelaki, dan walaupun ketika itu dia sudah terbaring lemah di jalan, dia masih sempat bertanya tentang kanak-kanak lelaki yang dilindunginya itu.

Disebabkan keberanian Mihara, kanak-kanak itu hanya mengalami sedikit luka dan cedera ringan. Mihara yang cedera parah terus di bawa ke hospital oleh orang ramai. Namun, Mihara diberitakan telah meninggal dunia keesokan harinya disebabkan kecederaan yang sangat serius. Pihak sekolah di aman Mihara melakukan kebajikannya setiap hari merasa sangat sedih dengan pemergiannya lalu memberitahu kepada semua guru dan murid, "Tuan-tuan, puan-puan dan murid-murid sekalian, Tuan Mihara melayan dan menganggap semua murid-murid di sini seperti anak kandungnya sendiri. Baginya, dia merasa sangat gembira dan puas dapat melihat murid-murid ini membesar dengan baik dan selamat."

Selepas siasatan kes ini selesai, didapati bahawa pemandu kereta tersebut berada di bawah pengaruh alkohol, dan lelaki berusia 62 tahun itu memandu dalam keadaan mabuk, gagal mengawal keretanya lalu merempuh Mihara dan menyebabkan kematiannya.

34 tahun lalu, anak gadisnya meninggal kerana dilanggar kereta, kini dia juga meninggal disebabkan kejadian yang sama! Sungguh menyedihkan! Diharap kita semua mengambil iktibar dan jangan memandu ketika mabuk kerana ia boleh mengakibatkan kematian ramai orang yang tidak berdosa! Kongsikan untuk peringatan bersama.


10 masalah remeh yang sering menghantui hidup

Masalah remeh-temeh ni walaupun selalunya dipandang kecil dan ringan, ia tak bermakna anda tak akan berasa jengkel tahap melampau. Orang yang tengok mungkin akan fikir anda ni overreacting tapi anda saja yang faham sikap toleransi anda terhadap masalah-masalah ini.

Berikut antara masalah 'dunia' yang anda selalu alami dan kami kongsikan sekali penyelesaian mudah agar anda tak rasa terlalu annoying dah lepas ni:

Ada segelintir orang yang suka tukar-tukar kereta, maka bila sampai kat pam minyak, dah keluar bayar tapi bila patah balik nak isi minyak baru perasan parking silap belah tangki. Ada juga orang pandu sebuah saja kereta tapi dia memang jenis pelupa rabak, sampai akhir zaman pun mungkin dia takkan ingat tangki minyak belah mana.

Cara mudah nak mengatasi masalah ini ialah dengan melihat meter minyak pada dashboard kereta. Kebanyakan kereta mempunyai anak panah kecil yang menunjukkan tangki minyak berada di sebelah mana. Kereta yang menggunakan meter minyak elektronik pun ada!

Kebiasaannya lebihan serdak di penghujung bungkusan ini akan membuatkan bijirin menjadi lembap apabila direndam ke dalam susu. Anda boleh tapis dahulu bijirin sarapan menggunakan penapis dapur untuk tekstur yang lebih rangup. Selain itu, anda juga telah berjaya mengurangkan lebihan kandungan gula.

Bila dengar radio pagi-pagi, kadang-kadang stesen radio akan memasang lagu yang paling anda menyampah dalam dunia. Tapi lagu tu sebenarnya agak catchy dan mudah diingati. Bila anda dah sampai ke pejabat, otak anda masih terngiang-ngiang lagu tu. Kadang-kadang sampai anda termenyanyi pula. Lagi kuat anda cuba nak lupa, lagi kuat anda menyanyi.

Macam mana nak hilangkan lagu tu daripada ingatan? Caranya mudah sahaja. Anda perlu alih perhatian otak sahaja dengan aktiviti lain. Penyelidik dari Western Washington University mendapati anda hanya perlu selesaikan permainan anagram seperti Scrabble sekurang-kurangnya lima huruf untuk melupakan lagu tersebut.

Pernah tak anda nak makan burger besar, panas-panas dan menggiurkan tapi baru pegang saja terus terburai keluar segala daging, sayur dan sos?

Lain kali, cuba terbalikkan dahulu burger sebelum makan. Ini kerana roti bahagian atas kebiasaannya lebih tebal dan besar daripada roti bahagian bawah. Jadi ia dapat menahan isi burger dengan lebih baik.

Kalau anda suka minum air berkarbonat menggunakan straw, anda mungkin biasa mengalami masalah begini:

Mudah saja. Rasanya ramai orang sebelum ni dah share rahsia penutup tin minuman bergas ni:

Apalah gunanya alat kawalan jauh sekiranya ia hanya berfungsi pada jarak dekat? Kadang-kadang anda terlupa parking kereta di mana tapi bila nak cuba kesan kereta menggunakan remote, anda kusut sebab tak dengar-dengar pun bunyi "tet, tet" itu.

Anda sebenarnya boleh meningkatkan jarak sistem masuk tanpa kunci dengan menghalakan alat itu ke kepala anda. Teknik ini pernah diuji dalam rancangan Top Gear UK suatu ketika dahulu. Anda boleh tonton sendiri di sini:

Selain menggosok baju dengan seterika, anda boleh gunakan cara berikut untuk menghilangkan kedutan pada pakaian. Cara pertama ialah dengan menggantungkan baju ketika anda mandi dengan air panas. Wap stim daripada air panas ini akan membantu mengurangkan kedutan pada baju. Namun hati-hatilah agar tak tersimbah air pula pada baju anda.

Tapi kalau anda seorang yang malas mandi, anda boleh menyemburkan sedikit air pada pakaian dan kemudian keringkan menggunakan alat pengering rambut pada suhu rendah.

Anda suka celup Oreo ke dalam susu? Ataupun cicah biskut berkrim ke dalam minuman panas? Kalau anda tak suka jari comot, basah dan melekit, gunakan sebatang garfu dengan mencucuk pada bahagian krim biskut. Kemudian cicah dan rendamlah biskut itu mengikut citarasa.

Adakah anda tahu bahawa buah-buahan seperti pisang, epal dan avokado menghasilkan gas dipanggil etilena (ethylene) yang mengakibatkan buah-buahan berdekatan mereka menjadi terlebih ranum dengan lebih pantas? Untuk memperlahankan proses ini, anda cuma perlu simpan setiap jenis buah-buahan ini secara berasingan.

Anda boleh terus minum air sejuk di bawah lima minit sahaja dengan merendam bekas air di dalam air sejuk yang dicampur ketulan ais dan garam. Selain itu, ada juga cara alternatif di mana anda boleh membalut botol atau tin minuman menggunakan tisu dapur yang lembap dan masukkan ke dalam penyejuk beku selama beberapa minit.


Sejarah dan asal-usul nasi Kak Wook Original

Sejak beberapa tahun kebelakangan ini, terdapat banyakkkedai atau gerai yang menyediakan hidangan yang dikenali sebagai Nasi Kak Wok. Nasi putih berlaukkan ayam goreng kunyit yang dipotong saiz dadu, lengkap dengan gulai pekat dan sambal belacan , ia pasti menambat selera sesiapa yang menjamahnya .Namun ia masih menjadi tanda tanya buat pengggemar makanan ini .

Hidangan seringkas itu sebenarnya diilhamkan oleh Kak Wook , atau nama sebenarnya Allahyarhamah Mek Wook Hassan .Nasi Kak Wook popular di kalangan masyarakat tempatan di Kota Bharu sekitar tahun 1984 , dan mula menular di sekitar negeri Kelantan sehinggalah kepada masyarakat luar dari Kelantan.

Keenakan nasi Kak Wook sebenarnya bukanlah pada nama sahaja, tetapi pada gulainya yang pekat berempah di samping harga yang dijual sangat murah pada masa itu . Penduduk setempat dapat menikmati keenakan nasi Kak Wook dengan harga 0.70 sebungkus ,untuk lauk ayam, dan 0.50 sen sebungkus , untuk lauk ikan.

Kini legasi Kak Wook disambung oleh cucunya di sekitar negeri Kelantan. Resepi asli yang diperturunkan oleh arwah nenek mereka , nyata menjadi hasil pendapatan mereka sehingga ke hari ini . Jika anda ingin merasai sendiri keenakan nasi Kak Wook yang asli, bolehlah berkunjung di kedai mereka, di Jalan Telipot, Pasir Tumboh dan satu lagi bersebelahan Bank Islam Kubang Kerian.

Populariti yang dibawa oleh Kak Wook menjadi fenomena, sehingga muncul banyak restoran yang menyediakan hidangan yang serupa dengan nasi Kak Wok. Menjawab isu ini, anak kepada arwah Kak Wook, Maheran mengakui agak terkilan sebagai pewaris perniaagaan Kak Wook, ramai pelanggan terkeliru untuk mengenalpasti gerai yang betul-betul menjual Nasi Kak Wook yang asli, atau sebaliknya. Namun dia akur dan menerima bahawa semua rezeki datang dari Allah.


Sebenarnya, tak ada Ijazah pun masih layak buat Sarjana

Apabila membaca kisah statistik berkenaan kelulusan pekerja di negara kita, itu menunjukkan satu bukti jelas bahawa tenaga kerja kita majoritinya mempunyai tahap kemahiran yang rendah melalui kelulusan yang mereka ada. Tahukah anda, 73% daripada tenaga kerja penjawat awam adalah mereka dalam golongan yang bekerja menggunakan kelulusan SPM?

Apa yang berlaku di situ? Adakah berlaku terlalu ramai kes keciciran di mana orang yang gagal menyambung atau menghabiskan zaman belajar mereka berhenti sebegitu sahaja tanpa kembali melengkapkan diri dengan ilmu baru? Adakah tidak ada ada jalan keluar untuk golongan ini? Sebenarnya ada. Tetapi entah mengapalah kaedah ini tidak sebegitu popular. Sama ada pihak berwajib sendiri gagal mempromosikannya dengan lebih baik atau orang ramai tidak mahu melakukan kajian sendiri untuk membantu diri mereka mengetahui ada jalan untuk mereka sambung belajar dengan lebih mudah.

Sijil APEL MQA ini diwujudkan untuk membantu mereka yang sudah ada pengalaman kerja tetapi tidak mempunyai kelulusan untuk mempunyai kelulusan yang diinginkan. Jika sebelum ini untuk mengambil kursus Ijazah misalnya memerlukan beberapa syarat kelayakan tertentu yang besar kemungkinan memerlukan masa yang panjang untuk dipenuhi, dengan kelulusan APEL ini akan mempercepatkan proses yang ada. Yang penting anda nak sambung belajar.

APEL atau Accreditation of Prior Experiential Learning adalah satu kaedah yang diwujudkan oleh MQA untuk membantu pekerja-pekerja yang senior mendapatkan kelulusan tanpa melalui jalan panjang, asalkan mereka mempunyai pengalaman yang mencukupi. Secara ringkasnya, jika tiada SPM dan STPM, boleh terus buat kurus sijil atau Diploma. Jika tidak ada Diploma, boleh terus ambil Ijazah. Jika tidak ada Ijazah, tetapi hanya mempunyai Diploma, boleh terus mengambil kursus Ijazah Sarjana dengan kelulusan MQA APEL ini.

Apa yang menariknya, jika anda menjadi pemegang kelulusan APEL MQA ini, anda bukan sahaja layak menyambung pengajian di IPTS malahan boleh dikatakan kesemua IPTA menerima syarat kemasukan menggunakan APEL MQA ini. Yuran pun lebih murah. Tak perlu ambil PTPTN lagi.

Untuk mendapatkan kelulusan APEL melalui MQA akan mengambil masa sedikit. Sekitar 6 bulan bermula dari proses permohonan sehinggalah layak mendapat sijil akuan kelayakan. Selepas permohonan diterima, setiap peserta perlu melalui ujian aptitud yang akan menentukan kelayakan peserta dalam 4 bidang iaitu Bahasa Inggeris, Bahasa Malaysia, Matematik dan Ujian Berfikir. Peserta akan dinilai menerusi soalan yang disediakan dan berdasarkan kepada pengalaman peserta, diakui soalan yang dikemukakan mencabar mengikut tahap.

Janganlah risau. Jika anda memohon untuk kemasukan peringkat Diploma, soalannya berbeza jika dibandingkan dengan soalan peringkat kelulusan Sarjana.

Selepas berjaya dalam ujian aptitud (anda tidak boleh gagal, jika gagal perlu mengulang sampai lulus) anda akan diberikan masa untuk menyiapkan portfolio anda untuk ditemuramah oleh barisan panel yang akan dilantik oleh pihak MQA. Di sinilah anda perlu menerangkan kenapa anda layak diberikan sijil APEL MQA dan yang paling penting, anda perlu tahu ke mana anda ingin sambung belajar dan kursus apa yang ingin diambil.

Oleh kerana kekangan yang ada, pihak MQA hanya akan mengeluarkan kelulusan untuk anda menyambung pengajian dalam bidang yang disokong oleh pengalaman anda. Bidang ini pula hanya terhad kepada beberapa bidang yang telah ditetapkan oleh pihak MQA. Anda boleh merujuk kepada pautan di bawah untuk mengetahui adakah bidang anda termasuk dalam senarai yang diwartakan.

Pasti di luar sana ramai yang mahu sambung belajar dan menambahkan ilmu tetapi tidak dapat mengikut syarat dan langkah yang ditetapkan. Adakah APEL ini membantu anda? Apa pula cadangan kepada pihak MQA untuk diperkenalkan sebagai penambahbaikan kepada program yang ada?


Ini kisah sedih disebalik gelak tawa Stephen Chow

Dua filem box office Hong Kong, Kung Fu Hustle dan Shaolin Soccer yang 'terlajak laris', pasti mengingatkan kita kepada empunya badan yang bernama 'Stephen Chow'. Dilahirkan pada 22 June 1962, jejaka ini sudah dikira 'otai' dalam dunia perfileman, baik sebagai pelakon, sutradara, penulis skrip, mahupun penerbit.

Beliau kerap membintangi dan mengarah filem-filem berunsur komedi yang sangat 'meletop'. Selain dua filem yang dinyatakan di atas, beliau turut dikenali dengan filem CJ&, Justice, My Foot, The God of Cookery, Sixty Million Dollar Man dan banyak lagi jika hendak disenaraikan semuanya.

Kini, ketika para penonton dan peminat setia Chow sudah berusia dan masing-masing mempunyai keluarga sendiri, rupanya beliau masih lagi 'single' walaupun sudah menginjak usia 55 tahun,agak mengejutkan! Meskipun sudah dalam kategori veteran, dikhabarkan beliau tidak berminat untuk berkahwin.

30 tahun lamanya berkarya di dunia perfileman, tidak pernah beliau digosipkan dengan 'heroin-heroin' yang ada. Ketika baru bertapak di bidang ini, beliau bertemu dengan 'first love' semasa membintangi filem The Final Combat. Gadis yang berjaya menambat hatinya itu bernama Jacqueline Law, seorang pelakon wanita yang sangat berbakat di Hong Kong.

Tetapi, sayangnya hubungan mereka tidak direstui oleh ibu Chow, dan kerana beliau membesar hanya dengan kasih sayang ibunya, amat sukar untuk beliau mengingkari keputusan itu. Akhirnya, cinta pertamanya berakhir begitu sahaja... Dan bagi beliau, untuk memilih di antara keluarga atau kekasih, adalah sesuatu yang sangat berat. Ini membuatkan beliau sangat tertekan di saat itu.

Ramai rakan-rakan yang tampil untuk memujuk dan memberi kata-kata perangsang supaya beliau tidak bersedih. Ada di kalangan mereka yang berkata dengan karier yang sangat berjaya, di samping penampilan dan paras rupa yang menarik, pasti ramai wanita yang ingin berdamping dengannya. Selepas Jacqueline, beliau ada berpasangan dengan beberapa lagi selebriti wanita yang lain dan ada yang bertahan sehingga 13 tahun! Tetapi sayangnya, tiada seorang pun yang mampu membuka hatinya untuk memanjangkan hubungan mereka ke alam perkahwinan...

Dalam sebuah filem arahannya, terdapat satu kata-kata di dalam skrip yang berbunyi, "Dia tidak sanggup menerima seseorang di dalam hatinya." Ramai orang yang berpendapat kata-kata itu lahir dari hatinya sendiri, di mana mungkin beliau masih lagi menyimpan perasaan terhadap Jacqueline dan tidak sanggup melepaskan wanita itu dari lubuk hatinya.

Melihat Stephen Chow dari usia mudanya hingga ke hari ini, yang masih belum bertemu dengan cinta sejati benar-benar membuatkan semua orang bersimpati dan sedih dengan nasibnya itu... Ramai yang menyatakan bahawa tiada gunanya beliau mengumpul banyak wang, tetapi hidupnya tidak bahagia. Ternyata, wang dan harta tidak mampu membeli sebuah kebahagiaan malah beliau sendiri pernah berkata, "Jika masa boleh diulang, saya pasti tidak akan memilih jalan hidup yang sesibuk ini."

Benarlah, kita hanya merancang, Tuhan yang menentukannya. Tidak semua yang kita impikan akan menjadi kenyataan. Semoga Stephen Chow dan sesiapa sahaja yang mengalami nasib yang sama sepertinya akan menemui kebahagiaan suatu hari nanti!

Kongsikan artikel ini sekiranya anda tersentuh dengan kisah Stephen Chow ini.


Tak pasti sama ada ibu bapa lebih sayangkan anak-anak atau telefon pintar

Jika anda baca buku psikologi, kajian menunjukkan yang terdapat perbezaan cara anak-anak memandang situasi di mana ketiadaan bapa atau ibu kerana urusan kerja, sebagai dua perspektif berbeza. Kanak-kanak yang tidak bersama dengan ibunya akan merasakan kesannya dari segi aspek fizikal dan juga mental. Untuk bapa pula, apabila bapa tiada, kanak-kanak menganggap yang "bapanya tiada secara fizikal" dan setakat itu sahaja, bapak tak ada. Dia tak akan cari ayah dia untuk penuhi keperluan emosi. Ini kajian ye. Kalau anda rasakan tak kena dengan apa yang anda lalui, normallah tu.

Adakah itu membuktikan peranan bapa kurang penting berbanding seorang ibu?

Kajian Lembaga Penduduk dan Pembangunan Negara yang melibatkan 200 orang responden bapa menunjukkan terdapat wujudnya jurang di antara keperluan keberkesanan watak seorang bapa dan kekangan yang wujud hasil dari cara hidup yang ditentukan oleh waktu kerja.

Hasil dapatan kajian menunjukkan aktiviti yang dilakukan oleh bapa dengan anak-anak boleh diringkaskan kepada beribadah, makan bersama, melancong, menonton televisyen dan menonton wayang bersama. Aktiviti membaca tidak berapa ditekankan oleh pihak responden kerana aktiviti itu jatuh di dalam kategori jarang-jarang dilakukan.

Lebih dari separuh bapa yang terlibat (60%) menjelaskan yang masa yang mereka luang untuk anak mereka adalah di bawah 4 jam, sementara hanya 25% meluangkan masa lebih dari 4 jam. Lagi 15% aku tak pasti pula, mungkin tak jumpa anak langsung.

Yang memilukan, 52% daripada responden berpendapat masa yang mereka luangkan untuk anak tidak mencukupi. 43.5% berpendapat masa yang mereka luangkan mencukupi. Hanya 4% berpendapat waktu yang mereka luangkan dengan anak lebih dari mencukupi.

Itu statistik dalam negara berdasarkan satu kaji selidik ringkas. Jika kita cuba lihat statistik yang lebih besar mengenai peranan bapa kepada anak-anak, kita perlu lihat satu kajian di Britain yang menggunakan data dari 11 ribu orang responden. Aku tak boleh bayang macam mana nak rumuskan data tu, hahaha. Gila. Dah la kajian dari tahun 1958 hingga tahun 2008 baru tamat.

11 ribu orang responden bercampur lelaki dan perempuan yang lahir pada tahun 1958 diminta memberikan maklumbalas berkenaan peranan bapa dalam kehidupan mereka melalui beberapa peringkat hidup dan hasil maklumat diterbitkan pada tahun 2008. Terdapat beberapa kesimpulan boleh dibuat dari hasil kajian tersebut.

Kesan pengaruh positif seorang bapa masih akan kelihatan pada seseorang anak sehingga seseorang berumur 42 tahun. Maksudnya, pengaruh bapa masih akan memainkan walaupun anak itu sendiri dah jadi bapa. Purata IQ seseorang yang bapanya memberikan kesan positif kepada hidup mereka lebih tinggi berbanding yang tidak dihiraukan bapa.

Perlu ditekankan di sini, kebanyakan responden yang mempunyai hubungan yang baik dengan bapa, akan mempunyai kemahiran sosial dan kemampuan berdikari yang lebih tinggi berbanding mereka yang diabaikan oleh bapa mereka. Responden yang berjaya dalam hidup dan kerjaya kebanyakannya mempunyai bapa yang berdedikasi dan selalu meluangkan masa ketika mereka kecil.

Bila seorang bapa terlalu sibuk nak melabur saham dunia semata, mencari kekayaan kerana terlalu taksub nak "jadi mampu" untuk bagi apa yang anak nak, akan menyebabkan seorang anak tak dapat apa yang dia patutnya dapat. Anda mungkin mampu bagi dia bilik dengan perabot lengkap selesa dan set ensiklopedia yang mampu ajar dia macam-macam benda, tapi jika kita sebagai bapa terlepas waktu di mana kita "perlu ada," duit berjuta pun takkan mampu beli balik masa yang dah tak ada.

Kiralah sendiri berapa banyak waktu kita luang untuk anak kita. Cukup? Tak cukup? Melebihi? Ngam-ngam? Bila kau dah jadi bapak kau tau, yang pada anak, tak pernah boleh kita yang rasa cukup, kerana anak takkan pernah rasa cukup masanya dengan kita.

"Fixing a broken adults is harder than creating a good child," pesan orang barat.


5 ciptaan orang terdahulu yang berjaya mengubah dunia

Kita sudah terlalu biasa terdedah dengan teknologi moden sehingga kita kurang mengambil berat berkenaan teknologi-teknologi asas yang menyumbang kepada apa yang kita perolehi sekarang. Berikut adalah senarai yang 5 asas teknologi paling penting kepada dunia moden.

Tanpa kompas, kita akan kehilangan arah. Walaupun pada mulanya pengembara laut menggunakan susun atur bintang sebagai panduan, ini membuatkan mereka tidak mampu berjalan ketika hari siang. Kaum Cina yang menetap di Tanah Besar China memperkenalkan kompas pada dunia sekitar abad 900 ke 1100 masihi.

Johanned Guternberg memperkenalkan mesin cetak yang berfungsi secara mekanikal pada tahun 1440 walaupun ada percubaan untuk melakukan perkara yang sama di Korea dan China. Guternberg berjaya mencipta mesin pertama yang memindahkan dakwat dari blok pencetak ke kertas secara mekanikal dan selaras dengan pengenalan teknologi itu, proses percetakan menjadi semakin mudah dan buku semakin banyak mampu dihasilkan.

Apabila bercerita berkenaan telefon, kita akan bercerita mengenai Alexander Graham Bell tetapi tahukah anda, Bell bukanlah satu-satunya orang yang mencipta bagaimana maklumat boleh disalurkan melalui wayar? Bell adalah orang pertama yang membuat permohonan paten untuk teknologi itu pada tahun 1876. Hasil ciptaan beliau yang telah dipatenkan itu merevolusikan bagaimana manusia berhubung dan kini perhubungan jarak jauh tanpa watar menjadi kenyataan.

Sebelum wujudnya mentol, orang zaman dahulu terpaksa bergantung kepada bantuan lilin untuk menyambung tugas pada waktu malam ataupun terpaksa mengentikan terus aktiviti mereka. Walaupun nama Thomas Edison terkenal sebagai pencipta mentol, dia sebenarnya adalah salah seorang daripada ramai pencipta yang mengkaji teknologi tersebut. Edison pula adalah orang pertama yang berjaya mencipta mentol pertama yang berfungsi dengan sempurna. Ini membolehkan perubahan pada jadual hidup ramai orang kerana kini orang ramai dapat berjaga lebih lama berbanding sebelumnya.

Sebenarnya terlalu ramai penyelidik yang membanungkan teknologi yang dinamakan internet ini tetapi Bapa Kepada Internet selalunya merujuk kepada seorang saintis bernama Lawrence Roberts. Pada sekitar tahun 1960-an, Jabatan Pertahanan Amerika Syarikat melalui sebuah bahagian yang dinamakan ARPA atau Advanced Research Projects Agency mencipta sejenis sistem komunikasi data menerusi pengkalan komputer yang menghubungkan kesemua komputer dalam agensi tersebut. Lawrence Roberts adalah salah seorang ahli kumpulan ARPA dan ARPANET adalah pemangkin kepada teknologi internet yang menghubungkan berbilion komputer pada zaman sekarang.


Sejarah Iphone yang tak ramai tahu

Apple Iphone merupakan salah satu jenama telefon pintar paling popular yang ada di negara kita. Berjalan ke mana-mana, nampak agak mudah untuk kita menjumpai pemilik Iphone tak kiralah versi mana sekalipun. Adakah anda salah seorang pemilik produk revolusi Apple ini? Tahukah anda mengapa Iphone sangat dipandang tinggi oleh penggemar teknologi? Sebab sebenar produk dari Apple itu menjadi kegilaan ramai adalah kerana Iphone adalah contoh bagaimana peranti telefon dapat dimajukan selepas zaman millenia di mana teknologi terhadap telefon lebih kepada bagaimana hendak menterjemahkan komputer ke dalam bentuk telefon.

Apa yang berjaya ditonjolkan oleh Apple adalah bagaimana mereka menukar perspektif yang telah sekian lama dipegang di mana komputer pula dapat digantikan dengan sebuah peranti telefon mudah alih. Dengan rekaan paparan antara muka yang menarik (pada ketika itu) Iphone telah merevolusikan bagaimana pengguna mengakses internet dalam bentuk mudah alih.

Mari kita belajar sedikit sebanyak sejarah Apple Iphone supaya kita mengetahui serba sedikit kenapa Iphone menjadi trendsetter sekian lama semenjak pengenalannya.

Jangan terkejut pula jika sejarah Iphone bermula daripada peranti telefon berjenama Motorola. ROKR diasaskan daripada telefon model E398 milik Motorola di mana ROKR dibangunkan dengan kerjasama Apple yang memerlukan satu peranti khas untuk orang ramai melanggan pakej Itunes mereka. ROKR dibangunkan untuk tujuan itu tetapi tidak mendapat sambutan yang diharapkan.

Belajar daripada kesilapan, Apple memilih untuk mengeluarkan sendiri telefon mereka.

Pada tahun 2007, Steve Jobs membuat pengumuman yang bakal menukar trend dunia dan bagaimana dunia melihat telefon. Jika sebelum itu pelbagai percubaan Microsoft dan Palm cuba mengecilkan komputer ke dalam bentuk mudah alih, Iphone membuktikan perkara yang sebaliknya perlu dilakukan. Iphone mempunyai rekaan antara muka yang berbeza dan capaian ke atas internet pula diakses dengan laman web yang mempunyai rekaan sesuai untuk bentuk mobil. Ramai menyangka Iphone adalah Ipod + Telefon tetapi lama kelamaan Iphone yang menggantikan Ipod sebagai alat main muzik kerana ia datang lengkap satu pakej.

Iphone 3G pula diperkenalkan dengan menambahbaik keupayaan capaian internet kepada kelajuan 3G dan juga keupayaan menggunakan teknologi GPS. Buat pertama kalinya menerusi Iphone 3G, Apple memperkenalkan kepada pengguna mereka App Store dimana pengguna dapat memuat turun aplikasi untuk dipasang dalam Iphone mereka. 3GS pula menambahbaik kepada versi 3G dengan meningkatkan kelajuan 3G kepada kelajuan HSDPA, menambah baik kualiti kamera dan video serta yang paling penting, membolehkan penggunaan copy and paste dalam sistem.

Iphone 4 keluar pada tahun 2010 ketika pengguna menantikan sesuatu yang unik pada produk Apple itu. Walau bagaimanapun, Iphone 4 terpalit dengan kontroversi apabila ramai pengguna mendapati mereka perlu memegang telefon mereka pada cara yang kurang selesa kerana signal telefon akan terputus jika tangan mereka melindungi bahagian yang diperlukan untuk antenna berfungsi.

Iphone 4S yang keluar pada 2011 pula memperkenalkan teknologi Siri kepada orang ramai yang menjadi pembantu dalam bentuk digital. Walaupun begitu, kematian Steve Jobs sehari selepas Iphone 4S dilancarkan menjadi tragedi yang membayangi model tersebut.

Diperkenalkan pada tahun 2011, Iphone 5 hadir dengan pelbagai penambahbaikan. Begitupun, segala-gala seolah ditenggelami kontroversi seperti isu Apple Maps yang separa siap, kes pecah badan telefon dan kualiti kamera yang bermasalah. Walaupun begitu, model Iphone 5 adalah mula-mula sekali memperkenalkan port penghubung Lightning, sesuatu yang dipersoalkan kerana standard peranti lebih banyak menggunakan kabel USB dan juga pengenalan kepada kad sim bersaiz nano yang memerlukan telco di negara kita menukar banyak kad sim pengguna. Pengguna juga mendapati ada masalah berkaitan tempat letak penyambung earphone yang diletakkan di bahagian bawah buat pertama kalinya.

Iphone 5S pula diperkenalkan serentak dengan Iphone 5C pada tahun 2013. Iphone 5S pada ketika itu adalah telefon pertama yang menggunakan teknologi prosesor 64 bit, mempunyai sensor yang membantu mengira pergerakan dan inovasi yang masih menjadi buruan ramai ketika ini, pengimbas cap jari pada butang home untuk memudahkan proses keluar masuk pengguna ke telefon.

Pada tahun 2014, selepas sekian lama mengelakkan diri, Apple akhirnya mula mengalah dan memasukkan teknologi NFC atau Near Field Communications yang sudah menjadi de fact standard kebanyakan pengeluar peranti lain untuk memudahkan urusan perbankan mobil. Serentak dengan itu Apple memperkenalkan Apple Pay untuk urusan-urusan pembayaran pengguna. Buat pertama kalinya kamera video Iphone mampu menangkap imej video bersaiz 1080p dan mampu melakukan video gerak perlahan yang lancar. Apple juga memperkenalkan model 6 Plus untuk memenuhi permintaan mereka yang mahukan peranti bersaiz phablet.

6S dan 6S Plus pula tidak mengalami banyak perubahan. Inovasi terbaru yang didatangkan hanya dalam bentuk Touch 3D di mana pengguna mempunyai pilihan untuk membezakan sensitiviti sentuhan skrin untuk berinteraksi dengan telefon mereka.

Pada Mac 2016, Apple memperkenalkan Iphone SE di mana Apple cuba memenuhi kehendak mereka yang mahukan Iphone bersaiz kecil tetapi mempunyai kuasa pemprosesan yang terbaru. Dicipta sebagai pengganti kepada Iphone 5S yang masih dijual pada ketika itu, Iphone SE mendapat pujian banyak pihak kerana melawan trend peranti telefon pintar yang semakin ke arah membesarkan saiz skrin dan saiz telefon mereka.

Tidak banyak inovasi dapat diperkenalkan oleh Apple dalam versi Iphone 7. Tetapi akhirnya Iphone 7 menjadi versi pertama mendapat pengiktirafan mampu menyelam di dalam air dalam waktu yang ditetapkan. Versi ke 7 ini juga dilengkapi dengan skrin yang lebih baik dan penambahbaikan ke atas kamera yang menggunakan sistem dua lensa untuk mengambil gambar dan video. Home button untuk Iphone 7 pula kini mampu memberikan taptic feedback atau getaran pada jari.

Walau demikian, versi ke 7 ini dilanda kontroversi apabila Apple mengambil keputusan membuang port headphone 3.5mm yang sekian lama ada dan digantikan dengan penyambung Bluetooth secara tanpa wayar sahaja untuk mendengar lagu. Keputusan ini membuatkan ramai pihak menjadikan versi ini bahan jenaka apatah lagi selepas Apple mengumumkan pelancaran earphone Airpod yang harganya mencecah ratusan ringgit.

Begitulah sedikit sebanyak kisah berkenaan sejarah Iphone. Walaupun anda bukan seorang fanboy atau fangirl Apple, kita tak dapat nafikan Iphone adalah pemangkin kepada apa saja jenis peranti telefon pintar yang mungkin anda sedang pegang sekarang. Cuma, apabila berbicara berkenaan produk Apple, satu sahaja persoalan akan terlintas; berbaloikah anda membayar berkali ganda?


7 Tips Dan Cara Hilangkan Bau Busuk Hapak Dalam Kereta

Suami anda suka merokok dalam kereta dan anda tak tahan dengan bau asap yang tinggal? Ataupun anda merupakan seorang perokok dan isteri selalu berleter kereta bau busuk? Anda dah letak pewangi dan semburair freshener tapi lagi pening jadinya sebab bau bercampur-campur. Ini disebabkan asap telah diserap ke dalam kerusi fabrik dan kulit yang membuatkan bau rokok tu susah nak hilang.

Kadang-kadang perokok sendiri pun tak tahan dengan bau kereta, apatah lagi orang lain yang menjadi penumpang. Cuba 7 tips penyahbau DIY ini untuk menghilangkan bau 'kepam' asap rokok dalam kereta. Namun perlu diingatkan, ada kereta yang dah bau serupa azab yang amat, jadi cara-cara ini mungkin akan memakan sedikit masa ya.

Sebelum kita mulakan, pastikan anda buang terlebih dahulu dan bersihkan segala puntung rokok yang ada dalam kereta.

Letakkan semangkuk serbuk kopi di dalam kereta. Biarkan semalaman dengan tingkap bertutup dan serbuk kopi ini akan menyerap bau asap rokok. Anda akan bau wangi aroma kopi semasa dalam perjalanan nak ke pejabat berbanding bau kepam asap rokok. Ulang dan gantikan serbuk kopi ini beberapa kali sehingga bau betul-betul hilang.

Ini petua tradisional yang memang sering digunakan oleh orang tua-tua. Tuangkan cuka ke dalam sebuah gelas atau mangkuk dan letakkan di bahagian di tengah-tengah kereta. Biarkan semalaman dan cuka akan menghilangkan bau asap rokok dalam kereta anda. Kalau nak dapatkan bau yang lebih segar, boleh perahkan sedikit lemon ke dalam larutan.

Sekiranya anda nak menggantikan bau busuk asap itu dengan bau yang lebih manis, cubalah gunakan kulit kayu manis. Rebus 2 - 3 batang kulit kayu manis dan tuangkan air rebusan ke dalam satu cawan. Letakkan cawan berisi air rebusan itu di dalam kereta dengan tingkap bertutup sehingga suhu airnya menurun kepada suhu bilik.

Kalau anda penggemar bau sitrus, anda boleh kitar semula kulit buah-buahan tersebut. Kupas kulit buah oren, lemon, limau nipis atau apa sahaja buah sitrus kegemaran anda dan kumpulkan kulit ini dalam sebuah cawan. Tinggalkan cawan berisi kulit sitrus ini di dalam kereta untuk menyerap segala bau-bauan kurang enak. Pada masa yang sama, kereta pun akan jadi bau wangi.

Ada sesetengah orang tak suka menambah bau wangi untuk menutupi bau busuk. Sekiranya anda mahukan bau yang neutral, gunakan ketulan arang. Simpan satu beg kecil berisi arang di bahagian belakang tempat letak kaki. Arang memang terkenal sebagai ejen penyerap bau. Jangan buang pula arang tu lepas digunakan, anda boleh sambung buat BBQ pula pada malam hari.

Kadang-kadang tu anda tak merokok pun. Anda tumpangkan seorang kawan, tiba-tiba dia nyalakan api. Nak tegur, takut sentap sampai putus hubungan silaturahim. Walaupun dia dah turunkan tingkap kereta, namun anda tak tahan dengan bau asap peninggalan kawan anda tu. Rileks, merokok sekali dua taklah membuatkan kereta anda bau kepam teruk sangat. Anda cuma perlu renyukkan beberapa keping surat khabar dan biarkan semalaman di dalam kereta untuk menyerap bau itu.

Anda ada membela kucing? Pasir kumbahan kucing sebenarnya baik untuk menyerap bau. Ambil sedikit pasir (yang belum digunakan) dan letak ke dalam sebuah mangkuk. Biarkan mangkuk itu di dalam kereta sehingga bau asap meresap ke dalam pasir kumbahan. Sebagai bonus, pasir kumbahan ini akan mengelakkan tingkap kereta anda menjadi berkabus pada waktu pagi atau selepas hujan! Lepas bau kereta dah hilang, anda masih boleh gunakan semula pasir ini untuk rakan felin comel anda.

Anda tak perlu berhabis duit beli produk-produk mahal atau hantar cuci sampai kena tanggalkan sarung kusyen kereta. Gunakanlah segala sumber dan bahan semula jadi yang ada di rumah untuk menyingkirkan bau kurang enak dalam kereta anda. Lagipun, anda juga menjadi seorang pencinta alam yang "hijau" dengan menggunakan semula bahan-bahan terbuang seperti kulit sitrus dan surat khabar.

Apa-apapun, sebenarnya paling afdal sekiranya anda boleh menghormati orang lain (terutamanya keluarga) dan tidak merokok dalam kereta. Kalau nak merokok sangat, buatlah di tempat lain. Isteri anda gembira, keluarga pun bahagia. Kan itu lebih baik?


6 Tabiat Harian Kita Yang Membuatkan Kita Kelihatan Tua Tanpa Sedar

Walaupun nampak mudah, tetapi sebenarnya pepatah tersebut mempunyai kajian saintifik yang membuktikan pepatah tersebut benar. Ini adalah senarai lima tabiat yang biasa kita lakukan tanpa kita sedar menyebabkan proses penuaan kepada diri kita berlaku dengan lebih cepat.

Tidak mendapatkan jumlah tidur yang cukup akan membuatkan wajah anda kelihatan lebih tua. Universiti Hospital Case Medical Center melakukan kajian dan mendapati mereka yang tidur dalam waktu yang lebih singkat mengalami proses garis muka, tona kulit tidak sekata, kulit wajah menurun dan kulit muka tidak lagi anjal.

Seorang pakar dari Weill Cornell Medical Center/New York Presbyterian Hospital, Dr. Allen Towfigh pula menyebut kekurangan tidur akan menyebabkan bahagian kulit di bawah mata jatuh dan mengakibatkan kita kelihatan lebih tua dari sepatutnya.

Apabila berlaku sesuatu masalah, kita selalunya gemar menyimpan perasaan yang terkumpul dalam fikiran kita. Menurut laporan Jurnal Behavioral Medicine, apabila kita tidak mampu untuk melepaskan atau memaafkan sesuatu, ini akan merembeskan hormon yang dipanggil cortisol yang hanya keluar ketika kita berada dalam keadaan stres.

Ini akan meningkatkan risiko anda mengalami kenaikan berat badan, kenaikan tekanan darah, kenaikan kadar gula dalam badan dan meningkatkan risiko mendapat diabetis.

Menurut Robi Ludwig, penulis buku Your Best Age is Now, penyebab utama kita akan kelihatan lebih tua daripada sepatutnya adalah kerana kita selalu memikirkan mengenai betapa tuanya kita.

Dalam satu kajian dalam Jurnal Health Psychology, individu yang merasa tua daripada umur mereka mempunyai risiko yang lebih tinggi untuk memerlukan kemasukan ke hospital. Robi Ludwig menyarankan agar kita sebtiasa menyimpan perasaan positif, supaya kita mengamalkan kelakuan yang produktif dan optimistik.

Apabila kita mengamalkan pemakanan yang mempunyai kandungan gula yang tinggi, badan kita akan melakukan satu proses yang dipanggil glycation di mana gula akan melekat pada protein dalam badan, lalu menghasilkan satu molekul baru yang dipanggil advanced glycation end products atau AGE. AGE ini akan merosakkan protein dan fiber dalam badan yang mengawal keanjalan kulit.

Satu kajian yang dilaporkan oleh American Journal of Public Health pada tahun 2002 melaporkan bahawa mereka yang berhenti merokok sebelum usia 35 tahun menambah secara purata 8 tahun ke dalam jangka hayat mereka berbanding mereka yang merokok.

Mereka yang berhenti merokok pada usia 65 tahun pula menambah 2 ke 4 tahun usia mereka. Ini kerana tabiat merokok melepaskan bahan-bahan radikal ke dalam badan kita dan ia seperti karat kepada bahan kita.

Kajian telah membuktikan yang duduk dan menonton siri televisyen selama lebih 30 minit sebenarnya memburukkan diri sendiri. Ini berlaku bukan kerana tabiat menonton televisyen itu sendiri tetapi dari ketiadaan aktiviti yang dilakukan.

Menurut laporan dalam British Journal of Sports Medicine, apabila kita duduk dan menonton selama lebih dari 30 minit, badan kita akan merembeskan gula ke dalam sel-sel badan kita yang akan menyebabkan kita mengalami berat badan berlebihan.


Bagaimana pedang samurai dihasilkan sehingga diiktiraf pedang terkuat dunia

Bila kita sebut pasal peperangan menggunakan pedang ataupun pahlawan Jepun, mesti kita kaitkan dengan perkataan "Samurai". Selama beratus-ratus tahun lamanya kisah-kisah wira berani Jepun ini telah disampaikan ke seluruh dunia. Pahlawan Jepun pada zaman dahulu sering menggunakan pedang sebagai senjata utama. Mari kita kenali pedang yang digunakan oleh para Samurai ini dengan lebih lanjut.

Kemahiran bertempur seorang Samurai dilengkapi dengan kekuatan pedang yang mereka pegang. Sepanjang zaman feudal Jepun, Samurai mempunyai pelbagai jenis pedang yang telah berevolusi dan berubah bentuk tahun demi tahun. Pedang-pedang seperti chokutu, kodachi, tachi, katana, odachi, wakizashi dan uchigatana ini mempunyai kualiti unik dan karakter tersendiri. Setiap satu daripadanya digunakan dalam medan pertempuran yang berlainan.

Keistimewaan pedang Samurai terletak pada perincian pembuatannya yang memerlukan usaha yang gigih dan tahap kesabaran yang tinggi. Pedang-pedang ini dibuat menggunakan besi berkualiti tinggi yang dipanaskan, diketuk dan dilipat secara berulang kali.

1. Menyingkirkan gelembung udara yang terbit dalam besi semasa pemanasan. Kewujudan gelembung udara ini boleh melemahkan pedang.

2. Proses berulang-ulang akan menambah lapisan baru ke permukaan pedang yang baik untuk kekuatannya.

3. Memastikan sifat karbon yang wujud secara semulajadi untuk menguatkan pedang diagihkan secara sama rata ke seluruh permukaan besi.

Selepas dipanaskan, diketuk dan dilipat berulang kali sehingga berpuas hati, pedang perlu disejukkan. Walau bagaimanapun, pedang Samurai tidak boleh disejukkan dengan merendam ke dalam air untuk penyejukan pantas kerana ia akan menyebabkan permukaan pedang menjadi rapuh. Akan tetapi, pedang Samurai juga tidak boleh dibiarkan untuk sejuk perlahan-lahan kerana ini akan menyebabkan mata pedang menjadi tumpul.

Untuk mencapai tahap penyejukan yang optimum, satu lapisan nipis yang diperbuat daripada campuran menggunakan tanah liat, abu dan air akan disapu pada bucu mata pedang agar ia kekal tajam dan keras. Manakala bucu yang di sebelah lagi pula akan diletakkan lapisan tanah liat yang sama namun lebih tebal untuk membuatkan 'tulang belakang' pedang menjadi teguh dan tidak mudah berkecai.

Oleh sebab itulah pedang Samurai sering dilihat mempunyai bentuk yang melengkung kerana kedua-dua sisi pedang yang disejukkan pada kadar yang berbeza.

Apabila siap, lapisan tanah liat ini akan meninggalkan satu kesan visual pada pedang yang dipanggil "hamon" yang merupakan petanda betapa bernilainya sesuatu pembuatan pedang itu.

Setelah besi pedang Samurai siap, barulah pemegang dan sarung pedang diukir mengikut bentuk dan saiz pedang. Seni pembuatan sarung ini juga merupakan suatu kerja yang rumit dan memerlukan ketekunan. Kayu mahal seperti magnolia diukir, digilap dan disapu lakuer sebelum dicuba pasang. Pemegang pedang pula ada kalanya dibuat menggunakan kulit ikan pari ataupun tali pintal daripada sutera tebal.

Walaupun pedang Samurai ini terkenal dan penuh sejarah, namun proses pembuatannya yang rumit dan permintaan pasaran yang semakin mengecil membuatkan ramai pengusaha pedang Samurai berputus asa. Tonton video kisah hidup dan pengalaman salah seorang daripada 30 tukang pedang yang masih bertahan di Jepun:

Semoga tradisi membuat pedang Samurai asli ini mampu kekal turun-temurun untuk generasi-generasi yang akan datang. Sayanglah kalau amalan ini mati begitu saja.


Inilah Teknologi Batman Yang Benar-Benar Wujud Di Alam Realiti

Sejak karakter Batman dicipta pada tahun 1939, ia menjadi salah satu ikon superhero yang paling popular sepanjang zaman. Watak Bruce Wayne berkembang dengan penuh misteri lantaran kisah kehidupannya sejak zaman kanak-kanak yang penuh kesedihan akibat melihat sendiri kedua-dua ibu bapanya dibunuh.

Sejak kecil, Bruce Wayne dijaga oleh butler setia bernama Alfred Pennyworth dan dengan teknologi serta kekayaan yang ditinggalkan keluarganya melalui Wayne Industries, Bruce mempunyai akses kepada gajet paling cool dan inovasi teknologi hebat yang boleh menumpaskan penjahat seperti Scarecrow, Joker dan Bane.

Mari kita lihat sama ada gajet-gajet Batman ini boleh wujud dalam dunia sebenar. Manalah tahu, anda pun boleh berangan nak jadi macam Batman.

Sut Batman mempunyai fungsi yang berlipat ganda. Selain melindungi dirinya daripada serangan pihak lawan, sut ini juga menyembunyikan identiti sebenar Bruce sebagai pemilik Wayne Industries. Sut ini juga bertujuan untuk menakutkan penjenayah dan menghantui mereka sepanjang hidup.

Sut kalis pelbagai bahan ini dibina dengan sistem pertahanan Armor yang dibuat menggunakan polimer dipanggil Nomex dan mempunyai lapisan Kevlar dwi-jalinan yang boleh menahan tusukan pisau dan peluru dari pelbagai senjata.

Akhir sekali, sut ini disaluti oleh material getah lateks hitam untuk merendahkan suhu badan, sekaligus membolehkan Batman sukar dikesan menggunakan alatan night vision. "Pisau" tajam di bahagian tepi sarung tangan boleh ditarik dan ditembak dengan pelancar.

Walaupun semuanya kedengaran mustahil, namun teknologi ini sudah wujud dalam dunia hari ini dan boleh benar-benar direalisasikan. Kalau anda ada banyak duit, tak ada masalah. Semua pun boleh!

Bayangkan anda sedang melawan penjahat. Tiba-tiba makin ramai kumpulan penjahat yang datang dan mengatasi kekuatan anda. Anda hanya perlu melarikan diri dengan pantas menggunakan grapple gun ini dan terus hilang bersama keheningan malam.

Senjata melempar tali ini menggunakan cangkuk pengapit kuat yang dipasangkan pada wayar dengan kekuatan tegangan tinggi untuk melepasi mana-mana ruang dengan mudah. Tali senjata ini didorong keluar menggunakan udara tumpat dan pencangkuk besi magnetik di hadapan senjata kemudian akan dilepaskan dengan laju.

Walau bagaimanapun, gajet ini mungkin agak sukar dicipta dalam kehidupan sebenar. Saintis perlu terlebih dahulu merekacipta tali wayar yang sangat nipis dengan ketumpatan tinggi untuk dimuatkan ke dalam peranti yang kecil ini. Walaupun pencangkuk besi sudah memang lama wujud, namun kadar kelajuan mengangkat Batman dalam filem itu adalah terlalu laju. Senjata lempar tali yang wujud pada hari ini mungkin hanya mampu mengangkat anda perlahan-lahan, sama seperti memanjat secara biasa. Buat kena gelak dengan penjahat je.

Dalam filem The Dark Knight, pengarah Christopher Nolan menambahkan satu ciri terbaru pada sut Batman untuk meniru kuasa gema lokasi seekor kelawar. Batman menggunakan gelombang bunyi berfrekuensi tinggi yang dipancarkan untuk mengelak halangan, mendapatkan gambaran keseluruhan lokasi penjahat ataupun mendapatkan pelan bangunan secara masa nyata.

Dalam wayang, Batman menggunakan rekaan inovatif Lucius Fox yang dinamakan teknologi SONAR untuk menukar kesemua telefon bimbit di Gotham sebagai radio pemancar. Siaran langsung dari telefon bimbit inilah yang memberikan Batman imej maya tentang keadaan semasa.

Sekumpulan penyelidik dari Swiss Federal Institute of Technology di Lausanne, Switzerland telah menggunakan algoritma lanjutan dan beberapa mikrofon untuk memetakan dimensi sebuah kawasan tertutup dengan mengukur tindak balas "gerak hati bilik". Gelombang bunyi dari pembesar suara dipantulkan ke siling, dinding dan perabot untuk mendapatkan "imej" tepat sebuah bilik. Walaupun kajian ini berjaya dibuat menggunakan pembesar suara, namun penggunaan telefon untuk mengeluarkan frekuensi serupa adalah imaginasi Christopher Nolan semata-mata. Lagipun, bayangkanlah apa akan terjadi kepada bateri telefon anda. Sekejap-sekejap je habis.

Siapa yang tak suka Tumbler ni? Inilah kereta luar biasa Batman yang menjadi idaman semua orang. Ada rupa seakan-akan kereta kebal dan pergerakan yang dikuasakan dengan enjin jet. Walaupun tak berapa selamat untuk digunakan dalam dunia nyata, namun sebuah syarikat ketenteraan British sudahpun mereka satu prototaip kereta kebal seakan-akan Tumbler.

Batpod yang dipasangkan dalam Tumbler juga mempunyai teknologi yang sudah ada pada hari ini. Apa yang membezakan "superbike" Batman dengan motosikal lain adalah teknologi enjin dalam roda yang tidak banyak diusahakan oleh pengeluar kenderaan. Selain itu senjata-senjata di sekeliling Batpod juga sudah wujud secara teori pada hari ini. Cuma ia memerlukan juruteknik yang sangat handal (dan sedikit gila) untuk memasangnya dengan selamat.

Bumerang yang dibentuk seperti seekor kelawar ini telahpun cuba dibuat oleh beberapa tukang mahir. Walau bagaimanapun, sisi tajamnya memungkinkan ia sangat bahaya untuk ditangkap kembali. Melainkanlah anda memang mahir bermain bumerang ataupun anda merupakan seorang Batman, jangan sesekali cuba membuat atau menangkap Batarang buatan sendiri ya.

Walaupun Batman tak ada kuasa luar biasa macam Superman atau Spiderman, namun Batman masih menjadi salah satu hero kegemaran semua orang dengan teknologi gajetnya yang canggih belaka. Ada juga gajet lain seperti The Cape, The Bat dan Senapang EMP yang tak dinyatakan di sini.


5 Perkara Yang Perlu Diteliti Sebelum Menandatangani Surat Tawaran Kerja

Kebiasaanya, prosedur untuk memohon kerja adalah sama untuk mana-mana syarikat sekalipun.

Mula-mula anda perlu mohon kerja, kemudian apabila anda layak, anda akan dipanggil untuk temuduga. Seterusnya, sekiranya rezeki ada terpilih untuk ditawarkan kerja, anda akan menerima sepucuk surat tawaran kerja daripada bakal majikan anda.

Surat tawaran kerja ini adalah sebuah dokumen penting mengenai tawaran kerja yang anda dapat seperti jawatan, gaji, jumlah cuti tahunan dan info-info lain yang dirasakan perlu. Walau anda gembira kerana ditawarkan kerja, namun pastikan anda meneliti betul-betul isi kandungan surat turut agar anda tidak menyesal di kemudian hari.

Pastikan anda tahu tarikh anda dikehendaki mendaftarkan diri ditempat baru. Sekiranya anda mempunyai perancangan lebih awal untuk bercuti dan sebagainya, pastikan ianya tidak bertembung dengan tarikh anda mula bekerja. Sekiranya tarikh anda diminta untuk mendaftarkan diri itu tidak sesuai, segera berhubung dengan mereka untuk meminta pertimbangan agar dapat menunda tarikh anda mula melaporkan diri. Bagi yang sedang bekerja dan ingin berpindah kerja ke syarikat lain, pastikan tarikh lapor diri adalah selepas anda tamat tarikh notis berhenti kerja kepada majikan lama anda.

Pastikan jawatan yang ditawarkan sama dengan jawatan yang anda mohon. Berkenaan gaji pula, pastikan ianya berbaloi dengan tindakan anda untuk berhenti kerja dengan majikan lama anda. Sekiranya anda mempunyai rakan yang bekerja dalam bidang yang sama, cuba bertanyakan mereka purata gaji yang diberikan untuk jawatan yang ditawarkan. Sesetengah syarikat bijak mengambil kesempatan dengan menawarkan gaji yang lebih rendah kepada anda.

Tempoh notis berhenti kerja juga perlu diteliti agar anda tidak terperangkap di kemudian hari. Kebiasaannya kebanyakana syarikat hanya meletakkan syarat 1 bulan notis berhenti kerja. Malangnya, ada syarikat yang meletakkan tempoh yang lebih lama. Perhatikan juga denda yang perlu dibayar sekiranya anda ingkar dengan tempoh notis berhenti kerja tersebut.

Apabila menerima sesuatu tawaran kerja, pastikan anda betul-betul tahu tugasan yang perlu anda buat kelak. Hal ini dapat mengelakkan majikan anda meminta anda membuat sesuatu yang bukan dalam skop kerja anda. Berhati-hati juga dengan frasa yang berbunyi seperti ini: :"Anda dikehendaki membuat apa-apa tugasan yang dirasakan sesuai oleh majikan"

Waktu dan hari kerja merupakan info yang perlu anda lihat. Waktu mula kerja tersangatlah penting bagi memudahkan anda merancang perjalanan ke tempat kerja. Sementara itu, ada sesetengah syarikat yang mewajibkan anda bekerja pada hari Sabtu. Jika bekerja pada hari Sabtu bukan sesuatu untuk anda, eloklah anda pertimbangkan dahulu sama ada hendak menerima tawaran kerja itu atau tidak.

Walaubagaimanapun, dalam keadaan ekonomi sekarang yang sukar, seeloknya elakkan terlalu memilih kerja. Tidak mengapa bersusah payah dahulu, asalkan dapat sedikit wang dan pengalaman. Sambil-sambil itu, bolehlah mencari peluang kerja yang lebih berbaloi.


Sebelum anda beli atau sewa rumah, ketahui dulu ciri-ciri rumah "patuh syariah"

Sebuah rumah, atau kediaman, merupakan salah satu perkara asas yang diperlukan dalam kehidupan. Ia merupakan kawasan untuk kita mendapatkan privasi, berehat dan juga sebagai tempat perlindungan. Dalam kehidupan berkeluarga, ketua keluarga diwajibkan untuk menggalas tanggungjawab menyediakan kediaman yang selesa bagi pasangan dan anak-anak.

Kebiasaannya, dalam isu pembelian rumah, ramai orang hanya membuat pertimbangan halal-haram apabila tiba ke bahagian mempertimbangkan pembiayaan perumahan. Mereka tidak mahukan pinjaman konvensional kerana tidak mematuhi syariah dan dikenakan pula syarat serta faedah pinjaman yang kadangkala agak mencekik darah.

Tetapi adakah rumah yang ingin dibeli atau disewa itu juga sudah patuh syariah dari segi binaannya? Selain mengira berapa bilangan bilik dan keluasan tapak rumah, sesetengah orang yang hanya menitikberatkan kedudukan 'feng shui' rumah. Manakala yang lain pula barangkali melihat infrastruktur kemudahan di kawasan berhampiran ataupun jarak untuk berulang-alik ke tempat kerja.

Tahukah anda, Islam telahpun menyenaraikan garis panduan tersendiri untuk asas reka bentuk bagi ruang kediaman? Jika sebelum ini anda memilih rumah berdasarkan nilai estetik ataupun jangkaan harga rumah tersebut pada masa depan, kami kongsikan ciri-ciri Rumah Patuh Syariah untuk panduan bersama. Tak kisahlah sama ada nak beli ataupun sewa, boleh masukkan kriteria ini sekali sebelum buat keputusan ya.

Islam menekankan tiga konsep utama semasa memilih atau membina rumah kediaman:

Seseorang individu perlu diberikan ruang peribadi dan terlindung untuk melakukan aktiviti harian seperti mandi, bersolat, membuat kerja-kerja peribadi dan sebagainya.

Anak-anak (terutamanya anak lelaki) dipertanggungjawabkan untuk menjaga hubungan dengan ibu bapa lebih-lebih lagi apabila orang tua tidak sihat atau terlantar sakit. Oleh itu, sebuah rumah harus mempunyai ruang bersesuaian untuk memandikan orang tua yang sakit, ruang untuk mereka beribadah dan kemudahan lain untuk orang kurang upaya seperti ruang untuk laluan kerusi roda dan sebagainya.

Bilik atau ruang secukupnya perlu difikirkan lebih awal untuk pelan jangka masa panjang seperti apabila berlaku penambahan bilangan ahli keluarga. Ini bukan hanya tertakluk kepada kelahiran anak sahaja, malah kehadiran menantu atau ibu bapa yang bakal tinggal sebumbung. Selain itu, ruang sewajarnya harus diberikan kepada pembantu rumah yang diambil bekerja.

Dalam Islam, anak lelaki dan perempuan wajib dipisahkan tempat tidur apabila salah seorang daripada mereka menjangkau usia 10  tahun.

Sesebuah rumah kediaman harus mampu menampung kehadiran tetamu dari kalangan ahli keluarga yang datang melawat. Apabila tiba musim cuti sekolah atau sambutan perayaan, kemungkinan saudara yang sudah berkeluarga akan datang menziarah. Mereka ini juga perlukan privasi dan ruang tersendiri untuk menukar pakaian, mandi, tidur dan sebagainya.

Dalam Islam, seseorang Muslim mempunyai tanggungjawab untuk menjaga perhubungan dengan jiran di sekeliling mereka. Antara amalan kejiranan yang perlu dipraktikkan adalah seperti mengucapkan salam kepada jiran, berbuat baik dengan mereka, bersabar sekiranya diganggu dan menziarahi jiran sekiranya ditimpa kemalangan atau kematian. Disebabkan itu, anda perlu memilih dan mengenali jiran tetangga sebelum membuat keputusan untuk berpindah.

Sebagai seorang Islam, anda perlu menitikberatkan keperluan ibadah seharian termasuklah bersolat, membaca Al-Quran, berzikir, belajar, membuat kerja dan sebagainya. Aktiviti beribadat akan menjadi keutamaan kerana arah Qiblat akan mempengaruhi kedudukan dan orientasi rumah supaya mendapatkan ruang maksima untuk mendirikan solat secara berjemaah. Selain itu, arah Qiblat juga akan menentukan arah pintu masuk, arah ruang tandas, kedudukan katil atau tilam dan juga kedudukan jenazah apabila berlaku kematian.

Kebanyakan perumahan zaman moden dan pembinaan rumah tinggi seringkali dipandukan kepada seni bina barat. Tidak ada perumahan yang dibina secara spesifik khusus untuk orang Islam dengan ruang khas musolla ataupun menawarkan saiz bilik yang benar-benar mengambilkira keperluan solat berjemaah.

Rumah tradisional Melayu dahulu mempunyai ruang yang fleksibel dengan susun atur secara open plan dan mempunyai bilik berdinding tetap khusus untuk anak perempuan sahaja. Perabot di ruang terbuka boleh dialihkan mengikut kesesuaian dan keperluan. Seringkali langsir atau kayu pembahagi (divider) digunakan sebagai sekatan untuk mewujudkan 'bilik' baru. Namun konsep fleksibel ini agak sukar didapati dalam perumahan moden zaman kini.

Pintu masuk : Rumah yang patuh syariah menekankan pembinaan pintu masuk yang boleh menghadang penglihatan dari orang luar yang berdiri di pagar ataupun di hadapan rumah. Selain itu, pintu masuk juga tidak boleh dibina betul-betul bertentangan dengan jiran di hadapan. Cara/arah bukaan pintu juga memainkan peranan dalam privasi. Pastikan ruang di belakang pintu (seperti ruang makan, ruang rehat atau ruang tamu) tidak boleh dilihat dari luar secara direct.

Tingkap di tingkat atas : Tingkap di aras atas dibina hanya untuk menerima angin dan cahaya matahari. Kedudukan tingkap ini seharusnya direka agar tidak boleh melihat terus ke dalam rumah jiran. Sekiranya tingkap atas anda membolehkan anda melihat dengan jelas bahagian dalam rumah jiran, anda perlu menutup atau menghadangnya untuk memberikan privasi dan rasa selamat kepada jiran.

Tingkap bawah : Sebaik-baiknya, pembinaan tingkap pada aras bawah dibina lebih tinggi dari paras penglihatan. Sekiranya tingkap dibina rendah, anda perlu menghadangnya dengan langsir yang tebal untuk mengelakkan pandangan dari orang luar.

Laluan : Seelok-eloknya, penghuni wanita mempunyai laluan berasingan yang memudahkan mereka ke tandas atau dapur tanpa menayangkan aurat. Pembinaan laluan transisi atau double circulation antara ruang tamu dan ruang peribadi memberikan privasi kepada penghuni rumah. Ini bertujuan untuk menjaga aurat dan mengelakkan pandangan mata dari yang bukan mahram.

Bilik : Pembinaan bilik perlu mengambilkira aurat dan jantina para penghuni dalam rumah. Sebaik-baiknya bilik tidur boleh dimasuki oleh penghuni wanita tanpa melalui para tetamu. Dalam Islam juga, bilangan bilik yang perlu ada dalam sebuah kediaman adalah sekurang-kurangnya tiga buah untuk membolehkan pengasingan mudah tempat tidur antara anak lelaki dan perempuan apabila mereka menjangkau usia 10 tahun.

Pintu : pintu tandas hendaklah dibina agar ia boleh dibuka menggunakan tangan kanan. Oleh itu, secara automatik kaki kiri yang akan melangkah dahulu untuk masuk ke tandas.

Tandas cangkung : Seperti kita sedia maklum, Rasulullah SAW dah ajar kita dari awal lagi cara buang air yang betul. Kini, kajian moden juga telah mendapati lebih banyak kebaikan sebenarnya membuang air menggunakan tandas cangkung berbanding tandas duduk.

Arah tandas : Kedudukan tandas tidak boleh menghadap atau membelakangkan Qiblat.

Carilah rumah dengan sistem pembuangan sampah yang efektif dan tidak menyebabkan gangguan binatang perosak atau bau menular ke rumah jiran tetangga.

Selain itu, jika anda dapat perhatikan rumah pada zaman dahulu mempunyai tandas yang terletak berjauhan dan berasingan dari bangunan rumah. Ini sebenarnya salah satu contoh aspek kebersihan dalam Islam kerana tandas boleh menyebarkan jangkitan kuman dan bakteria ke dalam kawasan rumah. Lagipun, tandas itu kan salah satu tempat kegemaran syaitan. Namun, rata-rata rumah zaman moden kini mempunyai tandas yang dibina bersebelahan dapur atau bilik agar lebih mudah diakses.

Perancang bandar dan arkitek di Malaysia yang beragama Islam mungkin akan lebih menitikberatkan pelan pembinaan rumah yang bertepatan dengan prinsip Islam. Tetapi garis panduan Lembaga Arkitek Malaysia tidak pernah meletakkan sebarang kewajipan bagi pembinaan rumah yang berteraskan Islam. Pendek kata, anda sebagai pengguna perlulah tepuk dada dan tanya iman sebelum membeli atau menyewa mana-mana rumah kediaman idaman hati.

Kalau dah nampak binaan tandas betul-betul menghadap Qiblat, kalau boleh elakkanlah ya? Melainkan anda punya wang lebih untuk mengubah suai semula rumah tersebut.

1. Islamic Guiding Principle (Shari'ah Law) for Architectural Interpretation of Housing


Hana, Kucing yang Paling Popular di Instagram Setakat Ini

Selepas viral dengan kucing Bone Bone, terbaru kucing baka Scottish fold iaitu Hana telah menjadi viral kerana menjadi tumpuan peminat kucing. Mempunyai pengikut di Instagram seramai 251,000, kucing yang dinamakan Hana ini berasal dari negara Jepun. Hana telah menarik minat sebegitu ramai peminat kucing khususnya kerana bulunya yang gebu ditambah dengan matanya yang bulat.

Kucing Scottish fold dinamakan demikian kerana telinganya yang berlipat atau bahasa mudahnya, telinga kelepet. Kucing Scottish fold ini pertama kali diimport ke Amerika Syarikat pada tahun 1971. Sejarah kucing Scottish fold ini bermula dengan seekor kucing yang bernama Susie yang mempunyai telinga yang berlipat. Setelah Susie melahirkan anaknya, 2 daripada anaknya itu mempunyai telinga berlipat yang kemudiannya dikacuk dengan bantuan pakar genetik.

Selain dikenali dengan telinganya yang berlipat itu, kucing baka Scottish fold ini mempunyai tabiat untuk bergaya dalam keadaan pelik - berpusing di atas lantai, duduk, berbaring dan sebagainya. Kucing baka ini adalah kucing yang bijak dan aktif dan suka bermain permainan yang menguji kepantasannya dan permainan yang menguji kecerdikannya.

Kucing baka Scottish Fold ini adalah amat popular di kalangan peminat kucing kerana sifat kucing ini yang amat penyayang dan mempunyai genetik kucing yang unik membuatkan harga untuk mendapatkan kucing baka ini adalah tinggi. Kucing baka ini mempunyai jangka hayat selama 15 tahun sahaja dan terdapat berita yang mengatakan kucing baka ini mempunyai penyakit buah pinggang.

Aktiviti harian Hana adalah bermain, membuat aksi comel, tidur dan juga lepak bersama burung yang dinamakan Sai! Bukan seperti kucing lain, Hana bermain dengan Sai dengan aman dan tiada aksi gigit mengigit.


Google Maps Sedang Jejaki Ke Mana Sahaja Anda Pergi

Sedar tak sedar, sedang anda bergerak sekarang, Google Maps sedang memantau dan menjejaki perjalanan anda ke mana sahaja anda pergi. Sama ada anda pergi melancong ke London atau Seoul, mahupun jika anda hanya ke Mydin untuk membeli barang dapur, semuanya akan dijejaki. Jejak pengguna telefon pintar selama ini telah dikesan dengan tanda titik merah pada peta untuk menandakan ke mana anda pergi dan lokasi anda dengan lebih jelas.

Jika anda tak percaya, penahkan anda menonton movie Minority Report, dimana Tom Cruise sedang melarikan diri daripada pihak berkuasa, tetapi tak dapat mengelak dikesan kerana ke mana sahaja beliau pergi, beliau dapat dikesan dengan mudah oleh mereka? Ini lah apa yang sedang berlaku kepada anda.

Anda juga boleh jejaki diri anda untuk melihat sama ada apa yang kami cakapkan betul atau tidak. Hanya log masuk dengan menggunakan akaun yang sama yang anda gunakan pada telefor pintar anda. Anda dapat melihat rekod semua tempat yang anda pergi.

Ia merupakan satu fakta bahawa tak kiralah apa jua privasi yang anda cuba gunakan pada telefon pintar anda, informasi anda masih boleh dikumpulan dan disimpan oleh mereka. Namun anda masih boleh kurangkan diri anda dijejaki dengan mengikut prosedur-prosedur ini. Ikut cara-cara ini dengan teliti dan kongsi informasi ini dengan keluarga dan rakan-rakan anda.

Untuk menyemak sama ada history lokasi anda aktif pada akaun anda atau tidak, pergi ke Google Maps Location history, dan klik butang berbentuk gear untuk akses "history settings".

Anda boleh pilih "pause location history", dengan ini,  lokasi anda tidak boleh lagi disimpan jika anda menggunakan Google Maps. Tapi, harus diingat, jika anda menggunakan servis "search" atau "maps" sesetengah data lokasi yang berkaitan dengan aktiviti anda mungkin akan disimpan.

Walaubagaimanapun, dengan mematikan history lokasi tidak akan memadamkan history lama.

Jika anda mahu buang lokasi yang disimpan sebelum ini, klik pada butang gear tadi, dan "delete all location history".

Walaupun perkara ini kadang-kadang bagus untuk mengetahui ke mana anda pergi jika anda merupakan seorang pengembara yang memerlukan setiap jejak anda disimpan, namun ia agak bahaya kerana privasi anda tidak lagi selamat.


Nasihat Jack Ma Kepada Belia Remaja Dan Usahawan Muda

Dalam satu rancangan televisyen pada bulan Mei 2015 yang ditayangkan oleh KBS di Korea Selatan, pengasas Kumpulan Alibaba, Jack Ma bercakap kepada belia dan rakyat Korea selatan yang bersemangat keusahawanan mengenai bagaimana cara untuk berjaya di dalam. Beliau juga sempat memberitahu kekesalan yang beliau alami. Menurut Jack, kita mempunyai masa dan perjalanan hidup yang kita akan tempuhi; ia bermula dari ketika umur kita 20 tahun, sehingga umur kita mencecah 60 tahun.

Menjadi pelajar yang baik sebelum berumur 20 tahun menunjukkan anda boleh mengikut arahan orang atasan dengan baik. Sifat ini perlu ada dalam diri kerana anda akan menempuhi lebih banyak cabaran dan dugaan dalam hidup serta perniagaan. Jadi kan ia sesuatu yang perlu ada dalam diri ini supaya anda boleh membuat keputusan yang bijak jika dilanda masalah.

Kerja di syarikat yang kecil. Biasanya di syarikat yang besar, bagus untuk belajar cara untuk memproses, kerana anda seolah-olah sebahagian daripada jentera yang besar. Tetapi jika anda kerja di syarikat kecil, anda akan belajar mengenai minat dan impian. Anda akan belajar dengan banyak. Jadi, sebelum umur 30 tahun, yang penting adalah bukannya syarikat mana yang anda bekerja, tetapi bos yang macam mana yang anda ikut. Bos yang baik akan ajar anda dengan cara yang berlainan.

Jangan cuba untuk bertukar arah, kerana ia sudah terlalu lambat. Anda mungkin akan berjaya, tapi kemungkinan untuk gagal juga adalah tinggi. Jadi apabila anda berumur 40 hingga 50 tahun, fikirkan bagaimana anda boleh fokus kepada kepakaran anda.

Rehat, buat benda yang anda suka, berkebun, pergi ke pantai. Sudah terlalu lambat untuk berubah.

Ini nasihat dari saya untuk belia remaja. Umum 25 tahun, lakukan apa sahaja kesalahan. Jangan risau. Anda jatuh, anda bangun, dan anda jatuh lagi..nikmati semua itu.. Anda baru berumur 25 tahun, nikmati hidup anda.

"Saya mempunyai banyak kekesalan. Saya menyesal bertemu dengan media. Saya menyesal bercakap di hadapan umum. Kerana saya patut punyai privasi saya. Saya menyesal bekerja terlalu kuat dan luangkan masa yang sangat sikit bersama keluarga saya. Dan jika saya mempunyai hidup yang lain, saya tidak akan lakukan apa yang telah saya lakukan sekarang. Isteri saya berkata kepada saya, "Awak bukan milik saya, awak milik Alibaba,"

Namun, hidup ini singkat. Semuanya berkenaan dengan pengalaman. Lain orang lain pandangan. Ada orang berpandangan bahawa anda kaya, anda berjaya, tapi itu tidak benar. Ada orang berkata lelaki ini tak ada duit, lelaki yang teruk, tapi mungkin juga ia tidak benar. Setiap orang pilih hidup mereka sendiri.

Saya menangis kerana kami mempunyai terlalu banyak masalah yang tiada siapa dapat bayangkan. Saya menerajui syarikat yang mempunyai 4000 tenaga muda, beroperasi untuk lebih 500 juta pengguna. Jika terdapat 1 peratus orang jahat daripada 500 juta, anda berhadapan dengan 5 juta orang jahat. Ia sangat menyakitkan kepala.

Tapi sudah terlambat untuk menyesal, lupakan penyesalan. Saya hanya berfikir, saya masih mempunyai 10 hingga 20 tahun lagi untuk hidup, jadi saya hanya mahu nikmati hidup.


Asal usul dan sejarah penyokong bolasepak "ULTRAS"

Pasti ramai sedia maklum mengenai kewujudan gerakan ULTRAS dalam kancah bolasepak tempatan sejak hampir sedekad yang lalu. Namun, beberapa fakta mengenai asal usul kewujudan ULTRAS masih menjadi kekeliruan buat segelintir pemerhati di Malaysia. Dalam post sebelumnya, penulis telah kupas mengenai asal usul kewujudan Football Firm di England. Namun apakah pertalian diantara mereka ?

ULTRAS dari segi istilah membawa maksud ; ekstrem, melampau atau fanatik. Istilah ini merujuk kepada tahap sokongan mereka kepada pasukan bolasepak setempat mereka. Istilah ini tidak digunakan di England, tetapi digelar dengan nama lain seperti hardcore fans, hooligans atau casual.  Namun masih terdapat beberapa perbezaan dan juga persamaan antara mereka. Tetapi, apa yang membezakan mereka dengan fans biasa, adalah amat ketara. Diantara beberapa amalan yang diamalkan oleh gerakan ULTRAS ialah membakar suar di dalam stadium, melakukan koreografi berkelompok dengan lenggok badan,  ditambah dengan sokongan vokal beramai- ramai, menaikkan tifo dan sepanduk gergasi sebagai tanda ekspresi mereka kepada kelab serta duduk bertentangan dengan orang- orang atasan. Ini bertujuan menghidupkan suasana yang boleh menggerunkan pasukan di pihak lawan. Kadangkala tindakan mereka terlalu ekstrem sehinggakan dipengaruhi semangat perkauman, ideologi politik, sehinggakan mencetuskan pergaduhan besar diantara penyokong di pihak lawan.

Sebelum terbentuknya gelaran ULTRAS, budaya ekstrem ini dibawa oleh sekumpulan peminat fanatik yang berpengkalan di Brazil awal 1940 an. Mereka yang digelar   sebagai Torcida Organizada ini menjadi terkenal disebabkan protes ke atas konflik kenaikan harga tiket di beberapa daerah tertentu di stadium. Kemudian merebak hingga ke  Croatia (secara tidak rasmi ) pada lewat tahun 1960-an. Beberapa kelompok penyokong yang dikenali sebagai Hadjuk's Split Torcida juga telah melancarkan protes terhadap pihak berkuasa mereka kerana merasakan ketidakadilan dan penindasan yang dibuat oleh kapitalis. Mereka adalah penyokong tempatan kepada kelab Hadjuk Split.

Kemudian muncul lagi satu gerakan yang dikenali sebagai " Fedelissimi Granata" yang berpengkalan di Turin, merupakan penyokong tegar kepada kelab Kebo Merda dan disusuli dengan Maratona Curva, yang merupakan Ultras Sampdoria yang muncul sekitar tahun 1969. Merekalah gerakan pertama yang menggelar diri mereka sebagai ''ULTRAS". Pada lewat 1986 pula, Red Star Ultras Grup dibentuk di Serbia.

Seperti yang dijelaskan pada awal penulisan, gerakan ULTRAS begitu cenderung dalam menyokong kelab tempatan mereka. Semangat juang yang ada dalam diri mereka, membuatkan mereka sanggup melakukan apa sahaja demi kelab yang tercinta. Mereka akan teguh berdiri 90 minit menyaksikan kelab kesayangan mereka bermain,disamping lontaran vokal yang memberi semangat. Mereka juga cenderung untuk turun ke stadium hampir keseluruhan musim, tidak kira di Home atau Away . Malah, gerakan ULTRAS lah yang banyak melumpuhkan usaha kapitalis untuk memperdagangkan scene bolasepak, demi kepentingan mereka. Menjual tiket melebihi harga, mengkomersialkan pemain ialah perkara yang tidak digemari oleh gerakan ULTRAS.

Pada kelazimannya, dresscode untuk pengikut Ultras ialah memakai serba hitam dilengkapi kasut bertutup berwarna putih (kebiasaannya). Mereka juga akan memakai aksesori seperti mafla yang mempunyai warna atau logo kelab mereka, ditambah pula bendera dan kain rentang yang mempunyai mesej-mesej tertentu.

Jika di eropah , tradisi yang masih diamalkan sehingga kini ialah pertempuran diantara ULTRAS dari dua kelab yang berseteru. Ianya sebagai tanda kemenangan sesebuah gerakan ULTRAS, dimana ULTRAS yang kalah dalam pertempuran, akan dirampas benderanya. Pasti ada yang keliru antara hooligans dan ultras. Sebenarnya, mereka ialah orang yang sama namun istilah yang berbeza mengikut tempat. Jika di Russia, gerakan ini dikenali sebagai Football Hooligans.

Jika di Malaysia, budaya yang dibawa oleh penyokong fanatik yang menggelar diri mereka sebagaI ULTRAS, mempunyai perbezaan yang ketara dari segi fundamental. Mereka dianggap satu gerakan yang clean . Jika dilihat dari tahap kecintaan dan sokongan, tidak dapat dinafikan ianya saling tak tumpah seperti gerakan ULTRAS di eropah. Namun dari segi code of ethics , Ultras di Malaysia dilihat lebih toleransi dalam hal perseteruan diantara mereka. Ultras dari dua kelab masih boleh ber chanting bersama-sama diluar stadium sebelum sepak mula, bertukar-tukar mafla dan selfie bersama. Di Malaysia gerakan ULTRAS bermula dengan ULTRAS MALAYA pada tahun 2007 . Ianya dianggotai oleh pemuda dari seluruh Malaysia. Maka dengan itu, mereka pulang ke negeri masing-masing lalu menubuhkan ULTRAS dibawah negeri masing-masing  . Oleh sebab itulah tiada konflik permusuhan diantara ULTRAS setiap negeri, Di sini, disenaraikan semua ULTRAS yang masih aktif mahupun sudah terkubur, dalam scene bolasepak tempatan:

Jika diperhalus, elemen asas yang ada dalam kedua gerakan ini (Ultras dan Football Firm), kelihatan sama kerana ianya bertunjangkan semangat kecintaan kepada kelab tempatan. Namun beberapa elemen telah diubah suai oleh pengikut football firm di England mengikut kesesuaian mereka pada masa itu.

Namun ianya bukanlah satu " jenayah prinsip" buat pendokong ULTRAS di Malaysia, kerana ianya masih boleh diterima pakai atas faktor adat dan budaya. Kesesuaian demografi juga diambil kira dalam satu satu perlaksanaan. Tetapi, sebagai pemerhati mahupun pengikut, kita mestilah faham dahulu mengenai justifikasi tentang asal usul dan konsep yang ada dalam setiap scene, barulah nanti tidak ditertawakan orang.

Segala maklumat yang disampaikan hanyalah asas tentang kewujudan ULTRAS . Masih terdapat  pelbagai lagi gerakan -gerakan dari negara eropah yang mengamalkan budaya ini seperti di  Balkans (negara-negara di selatan eropah). Kadangkala istilahnya sahaja berbeza, tetapi asasnya adalah sama, kecintaaan yang tidak berbelah bagi kepada kelab bolasepak tempatan.


Viral di Twitter video kucing menekan loceng untuk memesan makanan

Kucing telah banyak menemani dan bertakhta di hati sanubari ramai manusia, sama ada disebabkan oleh kecomelan mereka atau telatah mereka yang sering mencuit hati. Kucing juga mempunyai sifat yang penyayang dan kucing juga mempunyai ingatan yang lebih baik berbanding haiwan lain. Disini kami ingin tunjukkan kepada anda bertapa pintar dan comelnya dua ekor kucing ini yang hanya perlu menekan loceng untuk memesan makanan dari tuannya.

Comelnya kucing itu, kalau itu kucing saya kan best. Mesti ramai yang berkata begitu setelah melihat gambar telatah 2 ekor kucing yang berada di meja makan untuk menikmati sajian makan malam. Uniknya, seekor demi seekor kucing tersebut akan membunyikan loceng dan tuannya akan datang melayan dan menghindangkan makanan untuk mereka setelah terdengar bunyi loceng tersebut. Wow, dilayan seperti VVIP.

Ramai yang mengatakan bahawa sememangnya kucing tersebut sangat pintar kerana mampu memberi isyarat ketika mereka kelaparan dan ada yang mempercayai bahawa tuan kucing kucing tersebut telah melatih kucing itu dengan tekun. Video kucing kucing comel ini sekurang kurangnya telah dikongsi sebanyak beratus ribu kali dan kami juga akan kongsikan video yang comel ini untuk anda.

Mari kita tonton gelagat kucing kucing comel ini yang telah dikongsi di laman sosial oleh orang ramai sejak semalam.